
Sfântul mucenic Lup din Novae (7304) 
(23 august/ 5 septembrie) 

Sfântul mucenic Lup (Lupus) a trăit la sfârşitul veacului al treilea şi începutul ce- 
lui de-al patrulea şi a fost un servitor credincios al Sfântului marelui mucenic Di- 
mitrie (Dumitru) din Tesalonic (prăznuit la 26 octombrie). Fiind de faţă la moartea 
stăpânului său, Sfântul Lup şi-a muiat hainele în sângele lui şi a luat inelul din mâ- 
na sfântului. Cu acestea, Sfântul Lup a făcut multe vindecări şi minuni în Tesalo- 
Nic, invocând numele marelui mucenic Dimitrie. A distrus şi mulți idoli păgâneşti, 
aşa încât a început să fie urmărit şi persecutat de păgâni, dar puterea lui Hristos l-a 
păzit nevătămat. Sfântul Lup s-a predat pe sine însuşi în mâinile chinuitorilor săi şi 
din porunca împăratului Maximian Galerius, i s-a tăiat capul cu sabia. 

Evanghelia şi Apostolul zilei 





Zis-a Domnul ucenicilor Săi: 

17. Aceasta vă poruncesc: să vă iubiţi unul pe altul. 

18. Dacă vă urăşte pe voi lumea, să ştiţi că pe Mine mai înainte decât pe voi M-a 
urât. 

19. Dacă aţi fi din lume, lumea ar iubi ce este al său; dar pentru că nu Sunteţi 
din lume, ci Eu v-am ales pe voi din lume, de aceea lumea vă urăşte. 

20. Aduceţi-vă aminte de cuvântul pe care vi l-am spus: Nu este sluga mai mare 
decât stăpânul său. Dacă M-au prigonit pe Mine şi pe voi vă vor prigoni; dacă 
au păzit cuvântul Meu şi pe al vostru îl vor păzi. 

21. lar toate acestea le vor face vouă din cauza numelui Meu, fiindcă ei nu 
cunosc pe Cel ce M-a trimis. 

22. De n-aş fi venit şi nu le-aş fi vorbit, păcat nu ar avea; dar acum n-au cuvânt 
de dezvinovăţire pentru păcatul lor. 

23. Cel ce Mă urăşte pe Mine, urăşte şi pe Tatăl Meu. 

24. De nu aş fi făcut între ei lucruri pe care nimeni altul nu le-a făcut păcat nu 
ar avea; dar acum M-au şi văzut şi M-au urât şi pe Mine şi pe Tatăl Meu. 

25. Dar (aceasta), ca să se împlinească cuvântul cel scris în Legea lor: "M-au 
urât pe nedrept". 

26. Iar când va veni Mângâietorul, pe Care Eu ÎI voi trimite vouă de la Tatăl, 
Duhul Adevărului, Care de la Tatăl purcede, Acela va mărturisi despre Mine. 

27. Și voi mărturisiţi, pentru că de la început sunteţi cu Mine. 


1. Acestea vi le-am spus, ca să nu vă smintiţi. 
2. Vă vor scoate pe voi din sinagogi; dar vine ceasul când tot cel ce vă va ucide 
să creadă că aduce închinare lui Dumnezeu. 


Apostol 





Fraţilor, 
33. Care prin credinţă, au biruit împărăţii, au făcut dreptate, au dobândit 
făgăduinţele, au astupat gurile leilor, 

34. Au stins puterea focului, au scăpat de ascuţişul sabiei, s-au împuternicit, din 
slabi ce erau s-au făcut tari în război, au întors taberele vrăjmaşilor pe fugă; 

35. Unele femei şi-au luat pe morţii lor înviaţi. lar alții au fost chinuiţi, 
neprimind izbăvirea, ca să dobândească mai bună înviere; 

36. Alţii au suferit batjocură şi bici, ba chiar lanţuri şi închisoare; 

37. Au fost ucişi cu pietre, au fost puşi la cazne, au fost tăiaţi cu fierăstrăul, au 
murit ucişi cu sabia, au pribegit în piei de oaie şi în piei de capră, lipsiţi, 
Strâmtoraţi, rău primiţi. 

38. Ei, de care lumea nu era vrednică, au rătăcit în pustii şi în munţi şi în peşteri 
şi în crăpăturile pământului. 

39. Și toți aceştia, mărturisiţi fiind prin credinţă, n-au primit făgăduinţa, 

40. Pentru că Dumnezeu rânduise pentru noi ceva mai bun, ca ei să nu ia fără 
noi desăvârşirea. 


1. De aceea şi noi, având împrejurul nostru atâta nor de mărturii, să lepădăm 
orice povară şi păcatul ce grabnic ne împresoară şi să alergăm cu Stăruinţă în 
lupta care ne Stă înainte. 

2. Cu ochii aţintiți asupra lui lisus, începătorul şi plinitorul credinţei, Care, 
pentru bucuria pusă înainte-l, a suferit crucea, n-a ţinut seama de ocara ei şi a 
şezut de-a dreapta tronului lui Dumnezeu. 

În această lună (august), ziua a douăzeci şi doua - Slujba Sfântului mucenic 
Lup, pentru că în 23 de zile, se sfârşeşte prăznuirea adormirii Preasfintei 
Născătoare de Dumnezeu (Minei) 





.—.——.————_—— 


La Vecernie 


La, Doamne, strigat-am..., Stihirile pe 6, ale Sfântului mucenic Agatonic 3 şi ale 
Sfântului mucenic Lup 3. 


Stihirile Sfântului Agatonic, glasul al 4-lea: 
Podobie: Dat-ai semn... 


Căutând bunătatea cea dintâi, şi frumuseţea cea mai presus de minte, Agatonice, cu 
bucurie ai mers către prea vitejeştile lupte cele de față, şi împleticindu-te cu vrăj- 
maşul, prea vitejeşte l-ai surpat la pământ, şi ţi-ai împletit diadema cea prea 
luminoasă a biruinţei, rugând pe lubitorul de oameni pentru cei ce te cântă pe tine. 


Împodobindu-te cu înţelepciunea, ai izvorât cuvânt curgător de viaţă, pe cei fără de 
înţelegere întorcând pe muncitorul mustrându-l, ai încetat viforul mulțimii dumne- 
zeilor, şi întărind pe credincioşi a petrece întru harul cel dumnezeiesc. Pentru 
aceasta suferind pătimirile cele prea cumplite, către împărăţiile cele de sus purtător 
de cunună ai alergat. 

Picându-ţi sângele pătimirii tale celei tari, ai stătut înaintea Stăpânului, făcându-te 
junghiere cu prea frumoasă mireasmă, jertfă curată, dar bine primit, prinos prea 
sfințit, şi desăvârşită ardere. Pentru aceasta prin rugăciunile tale, păzeşte în pace 
plinirea Bisericii, pătimitorule Agatonice. 


Alte stihiri, ale Sfântului Lup, glasul şi Podobia aceiaşi: 


Lup cel fericit, cu fierbinţeala Duhului celui dumnezeiesc, a risipit gerul cel prea 
greu al nedumnezeirii, şi cu sabia tăindu-se, izvorăşte râuri de vindecări, şi sufle- 
tele cele topite cu harul le rourează. Pe acesta cu bună credinţă, ca pe un prea ales 
rugător al nostru, şi fierbinte sprijinitor, să-l lăudăm iubitorilor de mucenici. 


Întru adâncul apelor ai aruncat închinăciunile elinilor şi ai îngrozit pe cei fără de 
Dumnezeu, văzându-ţi minunile care prin credinţa ta se săvârşeau, prea fericite, şi 
stând în mijlocul acelora, ai primit dintru înălţime baia cea dumnezeiască, Dumne- 
zeu pe tine slăvindu-te, ca pe un mucenic prea adevărat, şi viteaz diamant, şi îm- 
preună părtaş cu îngerii. 


Ispitindu-se vrăjmaşii a te tăia pe tine, se tăiau unul pe altul, şi cu săgețile săge- 
tându-te se răneau unul pe altul, Lup purtătorule de chinuri, şi părându-li-se a te 
fierăstrui, spre copac aduceau rana, fiind întunecaţi, căci Domnul te păzea pe tine, 
fericite, pentru care ai voit a pătimi, rugătorule al sufletelor noastre, împreună- 
vorbitorule cu îngerii. 


Slavă..., glasul 1, a lui Anatolie 


După purtarea numelui ai fost numit cu numele biruinţei celei bune Agatonice mult 
pătimitorule, căci rănit fiind de dragostea cea dumnezeiască lepădându-te de înşe- 
lăciunea cea idolească, şi de rătăcirea tiranilor, te-ai mutat minunat către viaţa cea 
bună. Pentru aceasta având îndrăzneală către Hristos, roagă-te întru prea slăvită 
pomenirea ta, să se mântuiască sufletele noastre. 


Şi acum..., a praznicului, asemenea 


Cu cuviinţă era, singuri văzătorilor Cuvântului şi slugilor, să vadă şi adormirea 
Maicii Lui celei după trup, taina cea mai de pe urmă a ei câtă este, ca nu numai să 
vadă înălțarea Mântuitorului cea de pe pământ, ci şi pentru mutarea celeia ce L-a 
născut pe El să mărturisească. Pentru aceasta de pretutindenea adunându-se cu 
dumnezeiască putere, la Sion au ajuns, şi au petrecut pe cea mai înaltă decât 

Heruvimii, care mergea la Cer. Căreia şi noi împreună; cu dânşii ne închinăm, ca 
celeia ce se roagă pentru sufletele noastre. 


La Stihoavnă 
Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Ceata ucenicilor s-a adunat, să îngroape pe Maica cea de Dumnezeu Născătoare, 
venind de la margini cu voinţa cea Atotputernică. 


Stih: Scoală-te Doamne întru odihna Ta, Tu şi sicriul sfințirii Tale. 


Mireasa lui Dumnezeu, Împărăteasa Fecioara, slava celor aleşi, şi lauda fecioa- 
relor, la Fiul său se mută. 


Stih: Juratu-s-a Domnul lui David cu adeverinţă, şi nu Se va lepăda de dânsa. 


Adunatu-s-a ceata ucenicilor, cu prea mărire, de la marginile lumii, să îngroape 
trupul tău cel dumnezeiesc şi nestricat. 


Slavă..., glasul al 8-lea 


După purtarea numelui primind chemarea, te-ai făcut pe sineţi Biserică a vistie- 
riilor celor bune, Împăratului tuturor, mucenice Agatonice, şi în munci după lege 
nevoindu-te, ai surpat puterea cumplitului veliar, şi izbânda biruinţei ridicându-o, 
purtător de cunună întru cele prea înalte stai înaintea Preabunului Dumnezeu; 
căruia şi rugându-te nu lipsi, pentru cei ce te cinstesc pe tine, înfrumusețarea muce- 
nicilor. 


Şi acum..., a praznicului, asemenea 


Cetele fecioarelor astăzi în taină stau împrejurul patului Fecioarei şi Maicii, şi 
sufletele drepţilor, împrejur zburând cinstesc Împărăteasa, aducând fecioarele, adi- 
că fecioria ca o zestre în loc de mir, iar sufletele aduc cântarea cea nematerialnică a 
bunătăţii. Căci cu cuviinţă este Maicii lui Dumnezeu, a se înconjura cu cinstea ca o 
Împărăteasă, cu împărăteştile şi strălucitele purtări ale bunătăţilor; cu care şi noi 

viaţă curată împreună aducând, să ieşim spre îngroparea adevăratei Maicii Dumne- 
zeului nostru, cu laude şi cu cântări duhovniceşti, cu un glas fericindu-o pe dânsa. 


Tropar, glasul al 4-lea: Mucenicii Tăi, Doamne, întru nevoinţele lor, cununile ne- 
stricăciunii au dobândit de la Tine, Dumnezeul nostru. Că având tăria Ta, pe chi- 
nuitori au învins; zdrobit-au şi ale demonilor neputincioase îndrăzniri. Pentru rugă- 
ciunile lor, mântuieşte sufletele noastre, Hristoase Dumnezeule. 


Slavă..., Și acum..., al praznicului. 
La Utrenie 


La Dumnezeu este Domnul... Troparul praznicului de 2 ori, Slavă..., a sfinților, Şi 
acum..., iar al praznicului. 


După întâia Catismă, Sedealna, glasul al 4-lea: 


Podobie: Spăimântatu-s-a losif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne 
iarăşi fecioară. 


Ceea ce ai născut cu trup pe Făcătorul a toate, arătându-te pe pământ mai desfătată 
decât cerurile, acum te-ai mutat de pe pământ la cele cereşti, şi sufletele drepţilor şi 
cetele îngerilor privindu-te ca pe o Împărăteasă, îţi aduc ţie pururea laudă după 
vrednicie. Pentru aceasta nu înceta a te ruga, pentru cei ce te cântă pe tine. 


Slavă..., Și acum..., iar aceasta 

După a doua Catismă, Sedealna, glas şi Podobia aceeaşi: 

Ceata apostolilor fiind împrăştiată pe pământ, s-a adunat în Sion, ca să petreacă de 
pe pământ pe Născătoarea de Dumnezeu către Cel Preaînalt, pe care l-a născut; şi 
puterile cerurilor cele mai presus de lume alergau, înainte şi dănţuiau împreună 
duhovniceşte, strigând: Bucuraţi-vă, cerurilor, primind pe Maica lui Dumnezeu, 


care stăpâneşte cele văzute şi pe cele nevăzute. 


Slavă..., Și acum..., iar aceasta 


Ar Dr De De Dr de De Dr Dr De De de Dr Dr Dr De de De e de dr fr A A 


Xp XP XP XP 3 ID e E 30 IE 3 2 DP E E E 30 E 30 3 De DP E 30 IE E IE XX 


De De de De Dr De De De De De De Dr Dr De De De dr De Dr Dr De de de dr drd 


XP XP IP 3 IE E 2 E 30 E 3 2 2 2 2 E 30 E 30 IE 2 E 2 XX 


Canoanele al praznicului cel dintâi cu Irmosul pe 6 şi ale sfinţilor două Canoane pe 
8. 


Canon, al Sfântului Lup 

facere a lui losif 
Cântarea 1 
Irmos: Pe voievozii cei tari, pe cele trei părți ale sufletului, te rog, îneacă-i întru 
adâncul nepătimirii, Cel ce Te-ai născut din Fecioară, ca întru omorârea trupului, 
să-Ţi cânt Ţie ca dintr-o alăută cântare de biruinţă. 
Luminându-te pururea de strălucirile cele neînserate şi stând înaintea Luminii celei 
dumnezeieşti, luminează sufletul meu celui ce laud pomenirea ta cea strălucită şi 
purtătoare de lumină, ostaşule al lui Hristos, viteazule pătimitorule. 
Intrând întru prea vitezele lupte ale mucenicilor, ai mărturisit pe Dumnezeu, cum 
că S-a arătat pe pământ, şi firea omenească o a îndumnezeit, prea înțelepte; şi pe 
dumnezeii elinilor i-ai pierdut prin puterea Duhului. 
Slavă... 
Umplându-ţi-se inima de apele vieţii, ca un râu dumnezeiesc, ai uscat curgerile 
înşelăciunii; şi cu credinţa ai adăpat cugetele oamenilor, care odrăslesc roadă ce- 
rească. 
Și acum..., a Născătoarei 
Ca o dimineaţă bine înfrumuseţată, din coapsele tale ai răsărit pe lisus, luminarea 
tuturor şi Dumnezeu, care pierde noaptea mulțimii dumnezeilor cu strălucirile cele 
neînserate, neispitită de nuntă Stăpână, şi luminează lumea. 
Cântarea a 3-a 


Irmos: Biserica cea stearpă... 


Intărindu-te de nebiruită puterea Duhului, cu bărbăție te-ai dezbrăcat către lupte 
mucenice, şi întărâtarea înşelăciunii ai stricat, Lupe prea fericite. 

Gonitorul cel prea cumplit cunoscându-te pe tine mărturisitor patimilor lui Hristos, 
nădăjduia cu momeli ca să amăgească sufletul tău, dar s-a înşelat prea vicleanul. 


Slavă... 


Lovindu-te ca o vioară de Duhul cel atoate lucrător, cu bucurie ai glăsuit înaintea 
tiranilor, dulce viers al cunoştinţei celei dumnezeieşti, îndulcindu-i pe cei ce aler- 
gau către credinţă. 


Și acum..., a Născătoarei 


Dumnezeu precum ştie, în pântecele tău sălăşluindu-Se, nu a clintit cheile fecioriei 
tale, Curată, şi pe piatra cea neclătită a credinţei pe toți 1-a întărit. 


Irmosul: Biserica cea stearpă a născut din păgâni şi adunarea cea cu mulți fu a 
slăbit; minunatului Dumnezeului nostru să-l cântăm: Sfânt eşti, Doamne. 


Condacul Sfântului, glasul |: 
Podobie: Ceata îngerească... 


Chemare bună câştigându-ţi cugetătorule de Dumnezeu, de către credinţa oame- 
nilor celor vicleni te-ai întors, netemându-te de munci Agatonice mărite. Pentru 
aceasta te-ai făcut bunătăților moştenitor, şi ai luat cu cei împreună pătimitori cu 
tine, după vrednicie cunună nestricăcioasă. 


Icos: Pe Cel Bun şi de oameni lubitor, roagă-L. Agatonice prea înțelepte, ca să facă 
bună răutatea inimii mele, şi să-mi dăruiască cuvânt, ca că laud după vrednicie 
nevoinţele tale, care ai răbdat pentru credinţa lui Hristos, Dumnezeul nostru; pre- 
cum pretutindenea ai cercetat ca un mucenic şi păstor şi lupii gonind, ai povăţuit 
turma ta la pământul adevărului, strigând cu îndrăzneală: Ca nişte oi de junghiere 
ne-am asemănat; pentru aceasta să murim, ca să luăm cunună nestricăcioasă. 


Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 

Strălucindu-te de pătimire ca aurul în cuptor, raze de tămăduiri ai fulgerat, înţe- 
lepte, şi prin dar ai risipit întunericul dracilor. Pentru aceasta toți prăznuim prea 
sfântă pomenirea ta, de Dumnezeu fericite mucenice Agatonice pătimitorule. 


Slavă..., a Sfântului mucenic Lup, glasul al 4-lea 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Curăţindu-ţi vederea sufletului tău, ai primit raza Treimii, şi sufletele cele dintru 
întuneric, le-ai luminat, prea înțelepte, cu lumina dumnezeieştilor tale cuvinte Lu- 
pe, mucenice al Domnului; pentru aceasta te-ai mutat întru lumina cea neînserată, 
neîncetat rugându-te pentru noi, cei ce te cinstim şi cu credinţă te lăudăm pe tine. 


Și acum..., a praznicului, glas acelaşi 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit; Fecioara naşte şi după naştere rămâne 
iarăşi fecioară. 


Strigă Davide, ce praznic este acesta? Care l-ai lăudat oarecând în cartea Psalmilor; 
că pe fiica Maica lui Dumnezeu şi Fecioara, o a mutat la locaşurile cele de acolo, 
Hristos, cel ce S-a născut dintr-însa fără sămânță. Şi pentru aceasta se bucură mai- 
cile şi fecioarele, şi miresele lui Hristos strigând: Bucură-te, ceea ce te-ai mutat la 
împărăţiile cele de sus. 


Cântarea a 4-a 


Irmos: Cel ce şade întru slavă, pe scaunul Dumnezeirii, pe nor uşor a venit lisus 
cel mai presus de Dumnezeire, prin palmă curată şi a mântuit pe cei ce cântă: 
mărire, Hristoase, puterii Tale. 


Trecând hotarele ceste pământeşti ale neputinței omeneşti, fericite, bătut fiind cu 
toiege, rănile le-ai suferit, purtând toiagul puterii cel mântuitor, Crucea Dumne- 
zeului nostru; pururea prea mărite Lupe. 

Nădăjduind către Domnul, Lupe purtătorule de chinuri, prin dumnezeiască aju- 
torință, ai rămas neclintit ca un munte, pentru aceasta zdruncinăturile mădularelor 
tale le-ai răbdat, înălţându-te către Cer cu dragostea cea dumnezeiască. 


Slavă... 

Fiind plin de credinţă şi de înţelepciune şi de dar, în mijlocul legiuitorilor ai 
mărturisit pe cuvântul lui Dumnezeu; şi de săgețile cele ce ţi se trimiteau nu te-ai 
îngrijorat; fiind oprite de puterea lui Hristos, a se apropia de tine. 

Și acum..., a Născătoarei 

Adâncul înţelepciunii lisus aflându-te pe tine, singură curată Născătoare de Dum- 
nezeu Fecioară, S-a pogorât peste tine ca o ploaie, şi pâraiele cele cumplite ale pă- 
gânătăţii, cu dumnezeiescul dar le-a înecat. 


Cântarea a 5-a 


Irmos: Păgânii nu vor vedea slava Ta, iar noi pe Tine, Unule-Născut, strălucirea 
Dumnezeirii Tatălui, de noapte mânecând Te lăudăm, lubitorule de oameni! 


Infricoşatu-te-au vrăjmaşii a te tăia pe tine bucăţi, iar mai mult pe sineşi tăindu-se, 
prin orânduielile cele dumnezeieşti, te vedeau păzindu-te nevătămat şi nerănit. 


Inălţatu-ţi-ai mărite ochiul sufletului, spre Piatra cea neruptă, întărindu-te de dum- 
nezeiasca putere, şi nicicum clătinându-te de valurile muncilor celor amare, mu- 
cenice. 


Slavă... 


Cu stropirile sângiurilor tale, jeratecul cel idolesc I-ai stins pătimitorule, şi cu focul 
chinurilor tale, toată înşelăciunea o ai ars, cu Duhul cel Sfânt aprinzându-te. 


Și acum..., a Născătoarei 
Pe prea curata, cu minte curată să o cinstim, pe frumuseţea lui Iacov, şi cu faptele 


cele dumnezeieşti înfrumuseţându-ne, cu prea mărire să o cântăm, ca pe Maica 
Dumnezeului nostru. 

Cântarea a 6-a 
Irmos: Strigat-a mai înainte... 


Suferit-ai chinurile trupului prea cu tărie, chinuind cugetările cele nedumnezeieşti 
ale nelegiuitorilor, şi cu amarele bătăi mulţimea dracilor, vrednicule de minune. 


Scuturat-ai şi ca praful ai zdrumicat, pe dumnezeii celor fără de Dumnezeu, şi pe 
sineţi te-ai ridicat stâlp însufleţit al bunei credinţe, şi chip al bărbăției de Dumne- 
zeu insuflate. 


Slavă... 


Desfătându-se în munci, se veselea măritul purtătorul de chinuri, văzând cu Duhul 
mai-nainte cununile şi bună mărirea cea veşnică, care va să fie mucenicilor. 


Și acum..., a Născătoarei 


Născut-ai Preacurată, pe care mai-nainte de veci fără de începere L-a născut Tatăl, 
şi cu sân ai aplecat pe Hrănitorul. Mai presus de minte este minunea, şi mai presus 
de cuvânt este taina. 


Irmosul: Strigat-a mai înainte închipuind îngroparea Ta cea de trei zile, proorocul 
Iona, în chit rugându-se: din stricăciune mă mântuieşte, lisuse, Impărate al pu- 
terilor. 


Condacul şi Icosul praznicului. 
Sinaxar 


Intru această lună, în ziua a douăzeci și doua, pomenirea Sfântului mucenic 
Agatonic, şi a celor dimpreună cu dânsul: Zotic, Zinon, Teoprepie, Achindin şi 
Severian. 


Stih: Numirea lui Agatonic prea nemincinoasă este cu adevărat, 
Căci bună biruinţa acestuia cea prin sabie o a strigat 

Întru această lună în a douăzeci şi doua zi, 

Agatonic prin sabie din viață se săvârşi 

Meşteşugirile atot-meşteşugăreţului le-au surpat 

Trei bărbaţi care silnicia meşteşugirii au răbdat. 

Între mucenicii cei de sabie tăiaţi cu adevărat, 

Şi Severian se numără, ca cel de sabie tăiat. 

lată la noi şi Cirineu nou s-a aflat, 

Carele nu prin silnicie, cea de voie Cruce a răbdat. 


Mucenicul lui Hristos, Agatonic a fost în zilele împăratului Maximian, şi fu prins 
de oarecarele comit anume Evtolmie, care fund trimis din Nicomidia de împăratul, 
la părţile Pontului, adică a Mării Negre, ca să omoare pe creştini. Şi mergând cu o 
corabie, sosi la limanul ce-i zic Carpin, şi acolo aflând pe Sfântul Zotic cu ucenicii 
lui, care mărturiseau pe Hristos, îi osândi cu moartea Crucii. 


După aceea întorcându-se la Nicomidia, şi aflând că cel ce se zicea principe a 
crezut prin oarecarele Agatonic, care întorcea pe elini de către idoli, şi-i aducea 
către Hristos, trimise de-i prinse pe amândoi, şi pe Sfântul Agatonic îl bătu rău, iar 
pe principe îl aduse în Tracia, şi cu alți creştini împreună legaţi, şi cu Agatonic, 
unde se află împăratul, ca să-şi dea seama la dânsul; şi venind la satul ce-i zic 
Patamo, omori pe Sfântul Zinon, şi pe Teoprepie şi pe Achindin, cu cumplite 
munci, căci nu putea să umble atunci de rănile muncilor. După aceea apropiindu-se 
la Halchedon, omori cu sabia şi pe Sfântul Severian care propovăduia cu îndrăz- 
neală pe Hristos; iar la Vizantia, stând înaintea lui Agatonic cu cei ce erau 
împreună cu dânsul legaţi şi cu prinţul, şi scoţându-l afară din cetate, fu bătut rău. 
Deci sosind la Silivria la locul ce-i zic Amus, unde era Maximian, li s-au tăiat 
capetele lui Agatonic împreună şi prinţului şi a altor creştini, câţi adusese comitul 
din Nicomidia, şi aşa au luat cununa muceniciei. 


Tot în această zi, pomenirea Sfintei mucenițe Antusa, şi a Sfinţitului mucenic 
Atanasie episcopul, care o a botezat pe dânsa, şi pe mucenicii Harisim şi Neofit 
slugile ei. 


Stih: Ca pe un trandafir înflorit, din pământul Seleuciei 
Pe Antusa cu mâinile o au secerat îngerii. 

Atanasie zicea: Şi moarte de sabie voi răbda, 

ŞI viu, între prietenii cei vii ai lui Hristos mă voi număra. 
Doi robi fund tăiaţi amândoi au nimerit. 

Bunul lor neam, pe care de demult l-au fost pierdut 


Aceasta a fost în zilele împăratului Valerian din cetatea Seleucia, fiică lui Antonie 
şi Mariei, care erau foarte bogaţi şi daţi la slujirea idolilor, deci crezând în taină şi 
poftind să ia Botezul lui Hristos, şi să vadă pe episcopul Atanasie care propovăduia 
cuvântul lui Dumnezeu în Tarsul Ciliciei, plecă pe maica sa de i-a dat o pereche de 

catâri, pe care încălecând zise că se duce la doica ei, şi luând cu sine doi fameni 
robi pe Harisim şi pe Neofit, îşi ținură calea. 


Deci în vremea când mergea ea pe cale s-a făcut o minune înfricoşată, căci atunci 
episcopul Atanasie fiind ridicat de îngeri, stătu de faţă înaintea ei, pe care dacă-l 
văzu şi află cine este, îl rugă căzându-i la picioare, ca să o săvârşească cu dumne- 
zeiescul Botez, şi nefiind apă, a făcut episcopul rugăciune, şi îndată a ieşit de Jos o 
fântână, şi se arătă doi îngeri în chip de slujitori, dând două veşminte albe Sfintei; 
deci se boteză ea şi cele două slugi ce erau cu dânsa, şi dându-și haina ei cea 
scumpă şi grea cu aur ţesută episcopului, îl rugă să o dea la săraci, şi ea îmbră- 
cându-se cu haină mai smerită şi mai proastă, se duse la doica ei, iar ea nu o primi, 
înfruntându-o pentru hainele cele proaste cu care era îmbrăcată şi pentru credinţa 
lui Hristos. 


Deci întorcându-se la muma sa şi aflându-o mâhnită şi pe dânsa căci ea, adică fiica 
ei se botezase în Hristos; pentru aceea ieşind pe ascuns, se duse la episcopul 
Atanasie, şi luă cinul călugăresc şi se îmbrăcă în haine de păr, şi aşa ridicând 
Crucea Domnului, ieşind se duse la pustie, şi locuind douăzeci şi trei de ani cu 
fiarele, şi luând hrană de la ele prin dumnezeiasca pronie, şi suferind multe 
bântuieli de la draci, şi-a dat sufletul cu pace la Dumnezeu; închipuindu-se pe sine 
pe piatra unde era obişnuită a dormi. 


lar pe episcopul Atanasie prinzându-l elinii, l-au dus la Valerian împăratul şi 
dându-i strânsoare cu multe munci de bice şi de toiege rănit, i s-a tăiat capul. 


Asemenea şi ceilalți doi sfinți fameni mai sus zişi, Harisim şi Neofit, fiind oameni 
mai de cinste ai fericitei Antusei, şi botezându-se împreună cu dânsa de episcopul 
Atanasie, despărțindu-se stăpâna sa de ei şi săvârşindu-se şi episcopul cu muce- 
nicie, se duseră la Valerian, şi numindu-se că sunt creştini, îi trimise băgaţi în fiare 
la ducele Apelian. Şi mărturisind înaintea lui pe Hristos Dumnezeu adevărat, au 
fost spânzurați şi strujiti peste tot trupul vreo trei ceasuri, după aceea au fost bătuți 
tare cu toiege şi apoi li se tăiară capetele. 


Tot în această zi, Sfinţii mucenici: Irineu, Or şi Oropsis. 


Stih: Trei de sabie fiind tăiaţi de trei voievozi ai înşelăciunii cu adevărat. 
In adâncul sângiurilor lor celor vărsate i-au cufundat. 


Fericitul Irineu era diacon Bisericii şi propovăduia în privelişte pe Hristos Dumne- 
zeu că este adevărat; pentru care prinzându-se de elini şi dându-se Domnitorului, 

îndată cu Or împreună şi cu Oropsie, au fost aruncaţi în foc; şi ploaie îndată 
pogorându-se au ieşit din foc nevătămaţi, apoi a fost daţi la fiare şi spânzurându-i 
de un lemn, i-au strujit cumplit; şi din toate acestea rămânând nevătămaţi li s-au 
tăiat capetele de sabie. 


Tot în această zi, pomenirea şi prăznuirea Preasfintei Stăpânei noastre Născă- 
toarei de Dumnezeu la Pirsa din Elada. 


Stih: De la Pirsa la Elada icoana celei Preacurate, 
Fiind râu de minuni pururea curgătoare izvorăşte. 


Intru această lună, în ziua a douăzeci și treia, pomenirea Sfântului mucenic 
Lup. 


Stih: Lup se află rob, iar prin sabie, 
Liberându-se, prieten lui Hristos se apropie. 
Lup întru această lună, în a douăzeci şi treia zi, 
De ascuţitul sabiei din viaţă se săvârşi. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 


Irmos: Cel ce ai izbăvit din foc pe tinerii lui Avraam şi ai ucis pe haldeii care fără 
dreptate prigoneau pe cei drepţi, prea lăudate Doamne, bine eşti cuvântat Doamne, 
Dumnezeul părinţilor noştri! 


Fiind strălucit cu frumuseţile patimilor, celor făcătoare de frumuseţe, cu bucurie 
stai acum, înaintea Celui ce pentru noi a suferit patimă pe Cruce, strălucindu-te cu 
dumnezeieşti revărsările luminii, mărite. 


Vărsându-se arătat apă din Cer cu prea mărire, te-a luminat şi te-a împuternicit, 
îndemnând sufletul tău a striga: Prea lăudate Doamne, Dumnezeule al părinţilor, 
bine eşti cuvântat. 


Slavă... 
În mijlocul vrăjmaşilor ai stătut ca un turn nesurpat, neclintindu-ţi-se mintea de 


măiestriile muncilor celor de multe feluri, şi cu mare vitejie ai surpat înşelăciunea, 
pururea pomenite pătimitorule. 

Și acum..., a Născătoarei 


Cel ce locuieşte în ceruri te-a ales pe tine singură frumuseţea lui Iacov, şi locuind 
în pântecele tău Preacurată, nicicum n-a clintit cheile fecioriei tale, binecuvântată. 


Cântarea a 8-a 

Irmos: Mântuitorule al tuturor... 

După prea multe chinuri, lui Dumnezeu ţi-ai plecat grumazul, fericite, tăindu-ţi-se 
capul de sabie, şi întru uimire prin credinţă ai tăiat capetele bărbaţilor celor prea 
fărădelege. 

Datu-te-ai pe sineți spre junghiere de bunăvoie, ca un mieluşel fără de răutate, 
închipuind pe Mielul lui Dumnezeu, cel ce ridică păcatul lumii, care nu Se împo- 
triveşte, nici strigă. 

Binecuvântăm pe Tatăl şi pe Fiul şi pe Sfântul Duh, Domnul. 

Sicriul tău s-a făcut doctorie izgonitoare de tot felul de boli, şi casă de tămăduire 
necheltuită a sufletelor; căci de la Dumnezeu, te-ai îmbogăţit cu darul tămăduirilor, 
Lupe prea lăudate. 

Și acum..., a Născătoarei 

Toată făptura binecuvântează pe Cel născut al tău Fecioară, care cu binecuvântări 
ne-a încununat pe noi, şi blestemul l-a ridicat întru-tot binecuvântată, singură prea 
slăvită, care ai umplut de daruri neamul nostru. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Mântuitorule al tuturor, Atotputernice, pe cei ce se ţineau de dreapta credinţă, în 
mijlocul văpăii pogorându-Te, i-ai rourat şi i-ai învăţat să cânte: toate lucrările, 


binecuvântaţi şi lăudaţi pe Domnul. 


Cântarea a 9-a 

Irmos: Eva, prin boala neascultării... 


Propovăduind pe Soarele, Hristos, te-ai arătat ca o stea mult-luminoasă, celor ce 
dormeau întru întunericul pierzării, de la care strălucindu-te prin credinţă, te-ai 
arătat părtaş zilei celei neînserate mucenice vrednicule de minune. 


Astăzi pomenirea ta ne-a strălucit nouă mai luminat decât soarele, luminând tot 
pământul, şi gonind norii sufletelor, şi ridicând întunericul patimilor, pe care peste 
an o prăznuim. 


Slavă... 


Sionul cel de sus, mitropolia celor aleşi, cu bucurie poartă duhul tău, şi Biserica 
celor întâi născuţi se luminează; iar noi credincioşii, te cinstim pe tine, prea 
fericite, cerând ca să ne mântuim prin rugăciunile tale Lupe, cugetătorule de Dum- 
nezeu. 


Și acum..., a Născătoarei 


Cu razele luminii celei dintru tine, luminează sufletul meu, dumnezeiască Mireasă, 
ridică-mă pe mine cela ce zac în groapa pierzării, surpând pe vrăjmaşii cei ce 
pururea scârbesc inima mea, şi mă împing către patimi, prea curată Fecioară. 


Irmosul: Eva prin boala neascultării, blestem înăuntru a adus. lar tu, Fecioară de 
Dumnezeu Născătoare, prin Odrasla purtării în pântece, lumii binecuvântare ai 
înflorit; pentru aceasta, toți te mărim. 


Luminânda 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Prea luminată pomenirea mucenicului Agatonic, cu luminoasă prăznuire să o să- 
vârşim, pe care o a împreunat darul, cu adormirea Preacuratei. Căci viteazul acesta 
pătimind cu suflet tare, a ruşinat pe tirani, şi bucurându-se stă acum înaintea lui 
Hristos purtător de cunună, rugându-se pentru noi cei ce-l lăudăm pe dânsul. 


Slavă..., Și acum..., a praznicului 

Apostoli de la margini, adunându-vă aicea în satul Ghetsimani, îngropaţi trupul 
meu; şi tu Fiule şi Dumnezeul meu, primeşte duhul meu. 


La Stihoavnă 
Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Pământul cu îngroparea ta s-a binecuvântat Fecioară, iar văzduhul s-a sfinţit prin 
străină suirea ta, ceea ce ai murit după legea firii. 


Stih: Scoală-te Doamne întru odihna Ta, Tu şi sicriul sfințirii Tale. 


Cu cântări petrecând cinstitul şi de Dumnezeu primitorul trupul tău, dumnezeieştii 
apostoli au strigat: Unde te duci acum, Stăpână? 


Stih: Juratu-s-a Domnul lui David cu adeverinţă, şi nu Se va lepăda de dânsa. 


Trupul tău neapropiat a fost de stricăciune, şi după legea firii a fost dat spre îngro- 
pare, dar rămâne fără stricăciune. 


Slavă..., Și acum..., asemenea 


Toţi pământenii împreună cu osârdie să alergăm, cu cei fără de trupuri, să îngro- 
păm pe ceea ce a născut pe Făcătorul zidirii. 


Şi cealaltă slujbă a Utreniei după rânduială şi Otpustul. 
La Liturghie 


Fericirile Praznicului Cântarea a 8-a. Dintru amândouă Canoanele, cu Irmosul pe 
6. 

În această lună (august), ziua a douăzeci şi treia - Sfântul mucenic Lup 
(Minei) 


— 











Tot în această zi, se odovăieşte praznicul adormirii Preasfintei Născătoarei de 
Dumnezeu, şi se cântă slujba aşa: 


Seara Catisma rândului. La Doamne strigat-am..., Stihirile praznicului 6. Cele 
cântate la însuşi praznicul, Slavă..., Şi acum..., a praznicului. 


De este Sâmbătă, Slavă..., a praznicului, Şi acum...,Dogmatica glasului de rând. 
La Stihoavnă Stihirile praznicului, Slavă..., Şi acum..., a praznicului. Troparul 
praznicului. Ectenia şi Otpustul. 


La Pavecerniţă, după Sfinte Dumnezeule..., Condacul praznicului. lar Miezo- 
noptica o punem după obicei. 


La Utrenie, la Dumnezeu este Domnul.... Troparul praznicului, de 3 ori. După 
Catisme, Sedelnele praznicului, Canonul praznicului, cu Irmosul pe 8, şi altul cu 
Irmosul pe 6, Irmoasele amânduror Canoanelor de câte 2 ori. Catavasie: Cea 
împodobită cu dumnezeiasca slavă... după a 3-a Cântare, Ipacoi al praznicului. 
După a 6-a Cântare, Condacul şi Icosul praznicului. La a 9-a Cântare; Ceea ce eşti 
mai cinstită... nu cântăm, ci cântăm Pripelile praznicului. După a 9-a Cântare, 
Luminânda praznicului de 2 ori. 

La Laude Stihirile praznicului pe 4, Slavă..., Şi acum..., a praznicului. Doxologie 
mare. După Sfinte Dumnezeule... Troparul praznicului. Ecteniule şi Otpustul, şi 
Ceasul |. 


La Liturghie fericirile de la amândouă Canoanele, din Cântarea a 9-a, cu Irmosul 
pe 8. După Ieşire, Troparul praznicului, Slavă..., Şi acum..., Condacul, Prochimen, 
Aliluia, şi Chinonicul praznicului, Apostolul şi Evanghelia zilei, apoi ale 
praznicului. 


Cade-se a şti: Că de se va întâmpla sfârşitul praznicului adormirii Născătoarei de 
Dumnezeu Duminică. 


Sâmbătă seara la Vecernia cea mică, Stihirile Invierii, Slavă..., Şi acum..., a 
praznicului. 


La Stihoavnă, o Stihiră a Invierii, şi a praznicului, Stihoavnă cu Stihirile lor de la 
Vecernia cea mare. Slavă..., Şi acum..., a praznicului. "Troparul învierii, Slavă..., Şi 
acum..., al praznicului. 


La Vecernia cea mare, cântăm: Fericit bărbatul...Catisma toată. La Doamne 
Strigat-am..., Stihirile Invierii 4, şi ale praznicului 6. Cele ce se cântă la însuşi 
Praznicul, Slavă..., a praznicului, Şi acum..., Dogmatica glasului de rând. 


La Litie Stihirile şi Slavă..., Şi acum..., a praznicului. La Stihoavnă Stihirile 
învierii, Slavă..., Şi acum..., a praznicului. După Sfinte Dumnezeule..., Troparul: 
Născătoare de Dumnezeu Fecioară... de 2 ori, şi al praznicului o dată. Şi 
binecuvântarea pâinilor, şi citirea. 


La Utrenie, la Dumnezeu este Domnul... Troparul învierii de 2 ori, Slavă..., Şi 
acum..., al praznicului. După Catisme, Sedelnele învierii, cu a Născătoarei lor, şi 
citire din tâlcuirea Evangheliei Duminicii rândului, şi celelalte după orânduială. 
Canonul învierii cu Irmosul pe 4, şi al Născătoarei de Dumnezeu pe 2, şi ale 
praznicului amândouă Canoanele pe 8, Catavasie: Cea împodobită cu dumne- 
zeiasca slavă... După a 3-a Cântare, Condacul şi Icosul şi Ipacoi al praznicului, 
după a 6-a Cântare, Condacul şi Icosul învierii, la a 9-a Cântare, cântăm: Ceea ce 
eşti mai cinstită... Luminânda învierii, Slavă..., Şi acum..., a praznicului. 


La Laude Stihirile învierii 4, şi ale praznicului 4, cu cea de Slavă..., cu Stihirile 
praznicului. Slavă..., Stihira Evangheliei, Şi acum...: Prea binecuvântată eşti... 

Doxologie mare. După Sfinte Dumnezeule... Troparul învierii numai, Ectenia, Şi 
Otpustul, şi ceasul |. 


La Ceasuri, Troparul învierii, Slavă..., al praznicului, Şi acum..., al Născătoarei 
Ceasurilor. După Tatăl nostru... Condacul praznicului. Asemenea şi la celelalte 
Ceasuri, Condacul învierii, şi al praznicului, zicem schimbându-le. 


La Liturghie fericirile glasului pe 6, şi ale praznicului, Cântarea a 9-a, pe 4. După 
Ieşire. Troparul învierii, şi al praznicului, Slavă..., Condacul învierii, Şi acum..., al 
praznicului. Prochimen, Apostol, Aliluia, Evanghelia şi Chinonicul Duminicii, şi 
ale praznicului; 


Vezi: Din ziua aceasta se cântă Catavasia: Crucea însemnând Moise... până la 21 
de zile ale lunii septembrie. 


Sinaxar 


Intru această lună, în ziua a douăzeci și treia, pomenirea Sfântului mucenic 
Lup. 


Stih: Lup se află rob, iar prin sabie, 
Liberându-se, prieten lui Hristos se apropie. 
Lup întru această lună, în a douăzeci şi treia zi, 
De ascuţitul sabiei din viață se săvârşi. 


Tot în această zi, pomenirea Sfântului sfinţitului mucenic Irineu episcopul 
Sirmiului. 


Stih: Al Sirmiului fiind tăiat s-a împărtăşit spre îngropare, 
De proaste băile râurilor, prin sângiurile sale. 


Acest sfânt a fost pe vremea împărăției lui Dioclețian, episcop Sirmiului, şi fiind 
prins din Sirmiu, a fost adus la Peonia, şi stătu înaintea guvernatorului Prov, măr- 
turisind şi propovăduind credinţa în Hristos adevăratul Dumnezeul nostru. Deci a 
fost închis în temniță, apoi scoţându-l a fost bătut, după aceea luându-și răspunsul 
cel de pierzare, tăindu-i-se capul a fost aruncat în râul ce-i zic Saon, şi aşa i se 
săvârşi mucenicia. 


Tot în această zi, pomenirea Sfântului sfinţitului mucenic Irineu, episcopul 
Lugdunilor. 

Stih: Irineu grăbeşte, să lase pământul prin sabie, 
Căci este aprins, de cereasca dragoste. 


Acesta a fost pe vremea lui Marcu Antonin împăratul, om vechi, diadoh al feri- 
ciților apostoli, fiind episcop Lugdunilor celor din Galia, care a lăsat multe cărți la 
Biserică, adeverind credinţa noastră; dintru care au luat cei mai de pe urmă 
pricinile tâlcuirii dumnezeieştilor Scripturi. Acesta primind cârmuirea Bisericii 
cetăţii ce s-a zis mai sus după episcopul Potino care a mărturisit pentru Hristos, şi 
răpind cu multe cuvinte şi învățături din rătăcirea idolilor, şi aducând către Hristos 
pe mulţi mucenici, în cea de apoi şi el săvârşindu-se de sabie de cei cel goneau, a 
luat cununa muceniciel. 


Tot în această zi, pomenirea preacuviosului părintelui nostru Calinic, patriarhul 
Constantinopolului. 


Stih: Calinic aşteptând îndulcirea cea stătătoare, 
Către sfârşit, nu se află cu dezgustare. 


Acesta întâi era preot şi schevofilax Bisericii Preasfintei de Dumnezeu Născă- 
toarei, celei din Vlaherne. lar pentru bunătăţile cele dumnezeieşti ce avea, a fost 
hirotonit arhiepiscop Constantinopolului, în zilele lui Iustinian cel tânăr, ce se zice 
şi rignomitis adică nas tăiat, nepotul lui Iraclie, care prepunând şi cugetând multe 
scârbe împotriva lui, îi porunci odată să dea binecuvântare ca să se surpe Biserica 
Născătoarei de Dumnezeu ceea ce se numea a Mitropoliilor. 


lar Sfântul răspunse: Că nu este rugăciune de stricăciune, ci mai vârtos de zidire, 
că Dumnezeu, zice, a făcut lumea spre întărire, iar nu spre stricăciune. Deci 
grăbindu-l cei ce erau trimişi, şi supărându-l şi silindu-l, zise fericitul: Slavă ţie 
Hristoase, Celuia ce pururea îngăduieşti, şi îndată Biserica, se surpă. Deci 
scoțându-se, împăratul din împărăție, pentru cele multe ale lui fapte fără de cale, şi 
tăindu-i-se nasul a fost izgonit la Hersona, şi de acolo scăpând, a luat ajutor de oști 
de la bulgari, şi mergând la zidurile Constantinopolului, plecă cu vicleşug pe 
patriarhul şi pe tot sfatul de 1eşiră şi-l primiră. Apoi îşi călcă jurământul ce-l făcuse 
pe cinstita Cruce şi pe sfânta Evanghelie, şi pe cinstitul trup şi sânge. Şi cum intră 
înlăuntru în cetate, îndată umplu cetatea de omor. 


Şi a fost răpit fericitul Calinic de ostaşii lui, şi izgonit la Roma, arătându-i lustinian 
nasul cel tăiat, şi chinuindu-l că a fost jurat cu dânsul, de care n-avea ştire nici de 
unele dumnezeiescul acela om, şi marele Arhiereu. După aceea ducându-l la Roma, 
a fost pus la o temelie de zid, şi-l zidiră pe dinafară, că aşa poruncise tiranul. Şi 

peste patruzeci de zile spărgând zidul, s-a aflat încă viu cu suflet, şi mai trăind 
patru zile după aceea, către Domnul s-a mutat, şi a fost îngropat în Biserica 
Sfinţilor apostoli Petru şi Pavel, precum poruncise trimişii, Papei celui ce era 
atunci la Roma. 


Tot în această zi, Sfinţii treizeci şi opt de mucenici cei din Tracia, de sabie sau 
Săvârşit. 


Stih: Intreită zecimea de mucenici, sabia suferea. 
Și număr de alți opt încă împreună nevoitori avea. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 

Canon de rugăciune către Sfântul mucenic Lup 





Troparul Sfântului mucenic Lup, glasul al 4-lea: Mucenicul Tău, Doamne, Lup, 
întru nevoinţa sa, cununa nestricăciunii a dobândit de la Tine, Dumnezeul nostru; 
că având puterea Ta, pe chinuitori a învins; zdrobit-a şi ale demonilor nepu- 
tincioase îndrăzniri. Pentru rugăciunile lui, mântuieşte sufletele noastre, Hristoase 
Dumnezeule. 


Cântarea 1 

Irmos: Pe voievozii cei tari, pe cele trei părți ale sufletului, te rog, îneacă-i întru 
adâncul nepătimirii, Cel ce Te-ai născut din Fecioară, ca întru omorârea trupului, 
să-Ţi cânt Ţie ca dintr-o alăută cântare de biruinţă. 

Stih: Sfinte mucenice Lup, roagă-te lui Dumnezeu pentru noi. 

Luminându-te pururea de strălucirile cele neînserate şi stând înaintea Luminii 
celei dumnezeieşti, luminează sufletul meu al celui ce laud pomenirea ta cea 


strălucită şi purtătoare de lumină, ostaşule al lui Hristos, viteazule pătimitor. 


Stih: Sfinte mucenice Lup, roagă-te lui Dumnezeu pentru noi. 

Intrând în vitejeştile lupte ale mucenicilor, ai mărturisit pe Dumnezeu, cum că S-a 
arătat pe pământ şi firea omenească a îndumnezeit-o, prea înțelepte şi pe idoli i-ai 
pierdut prin puterea Duhului. 

Slavă Tatălui şi Fiului şi Sfântului Duh. 

Umplându-ţi-se inima de apele vieţii, ca un râu dumnezeiesc, ai uscat curgerile 
înşelăciunii şi cu credinţa ai adăpat cugetele oamenilor, care odrăslesc roadă ce- 
rească. 

Şi acum şi pururea şi în vecii vecilor. Amin (a Născătoarei). 

Ca o dimineaţă bine înfrumuseţată, din coapsele tale ai răsărit pe lisus, Luminarea 
tuturor şi Dumnezeu, care pierde noaptea mulţimii zeilor cu strălucirile cele 
neînserate, neispitită de nuntă, Stăpână şi luminează lumea. 

Cântarea a 3-a 

Irmos: Biserica cea stearpă... 


Stih: Sfinte mucenice Lup, roagă-te lui Dumnezeu pentru noi. 


Intărindu-te de nebiruită puterea Duhului cu bărbăţie te-ai dezbrăcat pentru lupte, 
mucenice şi întărâtarea înşelăciunii ai stricat, prea fericite mucenice Lup. 


Stih: Sfinte mucenice Lup, roagă-te lui Dumnezeu pentru noi. 

Gonitorul cel prea cumplit cunoscându-te pe tine mărturisitor al patimilor lui 
Hristos, nădăjduia cu momeli ca să amăgească sufletul tău, dar s-a înşelat prea 
vicleanul. 

Slavă Tatălui şi Fiului şi Sfântului Duh. 

Lovindu-te ca o vioară de Duhul cel a toate lucrător, cu bucurie ai glăsuit înaintea 
tiranilor, dulcele vers al cunoştinței celei dumnezeieşti, îndulcindu-i pe cei ce 


alergau către credinţă. 


Şi acum şi pururea şi în vecii vecilor. Amin (a Născătoarei). 

Dumnezeu precum ştie, în pântecele tău sălăşluindu-Se, nu a clintit cheile Fecioriei 
tale, curată şi pe piatra cea neclintită a credinţei pe toţi i-a întărit. 


Irmosul: Biserica cea stearpă a născut din păgâni şi adunarea cea cu mulți fii a 
slăbit; minunatului Dumnezeului nostru să-l cântăm: Sfânt eşti, Doamne. 


Cântarea a 4-a 

Irmos: Cel ce şade întru slavă, pe scaunul Dumnezeirii, pe nor uşor a venit lisus 
Cel mai presus de Dumnezeire, prin palmă curată şi a mântuit pe cei ce cântă: 
mărire, Hristoase, puterii Tale. 

Stih: Sfinte mucenice Lup, roagă-te lui Dumnezeu pentru noi. 

Trecând hotarele cele pământeşti ale neputinței omeneşti, fericite şi bătut fiind cu 
toiege, rănile le-ai suferit, purtând Toiagul puterii cel mântuitor, Crucea Dumne- 
zeului nostru, pururea prea mărite mucenice Lup. 

Stih: Sfinte mucenice Lup, roagă-te lui Dumnezeu pentru noi. 

Nădăjduind către Domnul, purtătorule de chinuri mucenice Lup, prin dumne- 
zeiescul ajutor, ai rămas neclintit ca un munte; pentru aceasta, zdruncinăturile mă- 
dularelor tale le-ai răbdat, înălțându-te către cer cu dragostea cea dumnezeiască. 
Slavă Tatălui şi Fiului şi Sfântului Duh. 

Fiind plin de credinţă, de înţelepciune şi de dar, în mijlocul legiuitorilor ai măr- 
turisit pe Cuvântul lui Dumnezeu şi de săgețile ce ţi se trimiteau nu te-ai îngrijorat; 
căci erau oprite de puterea lui Hristos, a se apropia de tine. 

Şi acum şi pururea şi în vecii vecilor. Amin (a Născătoarei). 

Adâncul înţelepciunii lisus aflându-te pe tine singură curată, Născătoare de 
Dumnezeu Fecioară, S-a pogorât peste tine ca o ploaie şi pâraiele cele cumplite ale 
păgânităţii, cu dumnezeiescul dar le-a înecat. 


Cântarea a 5-a 


Irmos: Păgânii nu vor vedea slava Ta, iar noi pe Tine, Unule-Născut, strălucirea 
Dumnezeirii Tatălui, de noapte mânecând Te lăudăm, lubitorule de oameni! 

Stih: Sfinte mucenice Lup, roagă-te lui Dumnezeu pentru noi. 


Înfricoşatu-te-au vrăjmaşii a te tăia pe tine bucăţi; dar mai mult pe ei înşişi tăindu- 
se, prin orânduielile cele dumnezeieşti, te vedeau păzit nevătămat şi nerănit. 


Stih: Sfinte mucenice Lup, roagă-te lui Dumnezeu pentru noi. 

Înălțatu-ţi-ai, mărite, ochiul sufletului spre Piatra cea neruptă, întărit fund de 
dumnezeiasca Putere şi nicidecum clătinându-te de valurile chinurilor celor amare, 
mucenice. 


Slavă Tatălui şi Fiului şi Sfântului Duh. 


Cu stropirile sângiuirilor tale, jăratecul cel idolesc l-ai stins, pătimitorule şi cu 
focul chinurilor tale, toată înşelăciunea ai ars-o, cu Duhul Sfânt aprinzându-te. 


Şi acum şi pururea şi în vecii vecilor. Amin (a Născătoarei). 

Pe prea curata, cu minte curată să o cinstim, pe frumuseţea lui lacov şi cu faptele 
cele dumnezeieşti înfrumuseţându-ne, cu prea mărire să o cântăm, ca pe Maica 
Dumnezeului nostru. 

Cântarea a 6-a 

Irmos: Strigat-a mai înainte... 


Stih: Sfinte mucenice Lup, roagă-te lui Dumnezeu pentru noi. 


Suferit-ai chinurile trupului cu tărie, chinuind cugetările cele hpsite de credinţă ale 
nelegiuitorilor şi cu amarele bătăi mulțimea demonilor, vrednicule de minune. 


Stih: Sfinte mucenice Lup, roagă-te lui Dumnezeu pentru noi. 
Scuturat-ai şi ca praful ai zdrobit pe zeii celor fără de Dumnezeu; iar pe tine te-ai 
ridicat stâlp însufleţit al dreptei credinţe şi chip al bărbăţiei, de Dumnezeu insu- 


flate. 


Slavă Tatălui şi Fiului şi Sfântului Duh. 

Desfătându-se în chinuri, se veselea măritul purtător de chinuri, văzând cu duhul 
mai înainte cununile şi buna mărire cea veşnică, care are să fie mucenicilor. 


Şi acum şi pururea şi în vecii vecilor. Amin (a Născătoarei). 

Născut-ai, Preacurată, pe Cel pe care mai înainte de veci fără de începere L-a năs- 
cut Tatăl şi la sân ai alăptat pe Hrănitorul. Mai presus de minte este minunea şi mai 
presus de cuvânt este Taina. 

Irmosul: Strigat-a mai înainte închipuind îngroparea Ta cea de trei zile, proorocul 
Iona, în chit rugându-se: din stricăciune mă mântuieşte, lisuse, Impărate al pu- 
terilor. 

Cântarea a 7-a 

Irmos: Cel ce ai izbăvit din foc pe tinerii lui Avraam şi ai ucis pe haldeii care fără 
dreptate prigoneau pe cei drepţi, prea lăudate Doamne, bine eşti cuvântat Doamne, 
Dumnezeul părinţilor noştri! 

Stih: Sfinte mucenice Lup, roagă-te lui Dumnezeu pentru noi. 

Fiind strălucit cu frumuseţile patimilor, celor făcătoare de frumuseţe, cu bucurie 
stai acum, înaintea Celui ce pentru noi a suferit patimă pe Cruce, strălucind cu 
dumnezeieştile revărsări ale Luminii, mărite. 

Stih: Sfinte mucenice Lup, roagă-te lui Dumnezeu pentru noi. 

Vărsându-se în chip vădit apă din cer cu prea mărire, te-a luminat şi te-a împu- 
ternicit, îndemnând sufletul tău a grăi: Prea lăudate Doamne, Dumnezeule al 
părinților, bine eşti cuvântat. 

Slavă Tatălui şi Fiului şi Sfântului Duh. 

În mijlocul vrăjmaşilor ai stat ca un turn nesurpat, neclintindu-ţi-se mintea de 
măiestriile chinurilor celor de multe feluri şi cu mare vitejie ai surpat înşelăciunea, 


pururea pomenite pătimitorule. 


Şi acum şi pururea şi în vecii vecilor. Amin (a Născătoarei). 

Cel ce locuieşte în Ceruri te-a ales pe tine singură frumuseţea lui Iacov şi locuind 
în pântecele tău, prea curată, nicidecum n-a clintit cheile fecioriei tale, Bine- 
cuvântată. 

Cântarea a 8-a 

Irmos: Mântuitorule al tuturor... 


Stih: Sfinte mucenice Lup, roagă-te lui Dumnezeu pentru noi. 


După prea multe chinuri, lui Dumnezeu ţi-ai plecat grumazul, fericite, tăindu-ţi-se 
capul de sabie şi în uimire prin credinţă ai tăiat capetele bărbaţilor celor fărădelege. 


Stih: Sfinte mucenice Lup, roagă-te lui Dumnezeu pentru noi. 

Datu-te-ai pe tine spre junghiere de bună voie, ca un mieluşel fără de răutate, 
închipuind pe Mielul lui Dumnezeu, cel ce ridică păcatul lumii, care nu se împo- 
triveşte, nici strigă. 

Binecuvântăm pe Tatăl şi pe Fiul şi pe Sfântul Duh, Domnul. 

Sicriul tău s-a făcut doctorie izgonitoare de tot felul de boli şi casă de tămăduire 
necheltuită a sufletelor; căci de la Dumnezeu, te-ai îmbogăţit cu darul tămăduirilor, 
prea lăudate mucenice Lup. 

Şi acum şi pururea şi în vecii vecilor. Amin (a Născătoarei). 

Toată făptura binecuvântează pe Cel născut al tău, Fecioară, care cu binecuvântări, 
ne-a încununat pe noi şi blestemul I-a ridicat, întru tot Binecuvântată, singură prea 
mărită, care ai umplut de daruri neamul nostru. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L. pe Dânsul întru toţi vecii. 


Mântuitorule al tuturor, Atotputernice, pe cei ce se ţineau de dreapta credinţă, în 
mijlocul văpăii pogorându-Te, i-ai rourat şi i-ai învăţat să cânte: toate lucrările, 
binecuvântaţi şi lăudaţi pe Domnul. 

Cântarea a 9-a 
Irmos: Eva, prin boala neascultării... 
Stih: Sfinte mucenice Lup, roagă-te lui Dumnezeu pentru noi. 


Propovăduind pe Soarele Hristos, te-ai arătat ca o stea mult luminoasă celor ce 
dormeau în întunericul piericiunii; de la care, strălucind prin credinţă, te-a arătat 
părtaş zilei celei neînserate, mucenice vrednicule de minune. 


Stih: Sfinte mucenice Lup, roagă-te lui Dumnezeu pentru noi. 


AStăzi, pomenirea ta, pe care peste an o prăznuim, ne-a strălucit nouă mai lumi- 
nat decât soarele, luminând tot pământul, gonind norii sufletelor şi ridicând în- 
tunericul patimilor. 


Slavă Tatălui şi Fiului şi Sfântului Duh. 


Sionul cel de sus, mitropolia celor aleşi cu bucurie poartă duhul tău şi Biserica 
celor întâi-născuţi se luminează; iar noi, credincioşii, te cinstim pe tine, prea fe- 
ricite, cerând ca să ne mântuim prin rugăciunile tale, cugetătorule de Dumne- 
zeu, Sfinte mucenice Lup. 


Şi acum şi pururea şi în vecii vecilor. Amin (a Născătoarei). 


Cu razele Luminii celei din tine, luminează sufletul meu, dumnezeiască Mi- 
reasă; ridică-mă pe mine cel ce zac în groapa piericiunii, surpând pe vrăjmaşii 
cei ce pururea mâhnesc inima mea şi mă împing către patimi, prea curată Fe- 
cioară. 


Irmosul: Eva prin boala neascultării, blestem înăuntru a adus. lar tu, Fecioară de 
Dumnezeu Născătoare, prin Odrasla purtării în pântece, lumii binecuvântare ai 
înflorit; pentru aceasta, toţi te mărim. 


Sedelna, glasul al 4-lea. Podobie: Cel ce Te-ai înălţat pe Cruce de bunăvoie, po- 
porului Tău celui nou, numit cu numele Tău, îndurările Tale dăruieşte-i, Hri-stoase 
Dumnezeule. Veseleşte cu puterea Ta pe binecredincioşii creştini, dăruindu-le lor 
biruinţă asupra celui potrivnic, având ajutorul Tău armă de pace, nebiruită biruinţă. 


Ar Dr dr de dr De Dr dr dr dr Dr dr dr dr Dr dr dr De de dr dr Ar A A 


Xp PP 0 IP IP 5 E II II II 2 E E E E E XX 


De De de De Ar De De De De De De Dr Dr De De De dr De Dr Dr De de de dr drd 


Xp XP XP IP IP ID E 30 E 3 2 2 2 2 E 30 30 IE IE 2 E E E XX 


Curăţindu-ţi vederea sufletului tău, ai primit Raza Treimii şi sufletele cele din 
întuneric le-ai luminat, prea înțelepte, cu lumina dumnezeieştilor tale cuvinte, al 
Domnului, Sfinte mucenice Lup, pentru aceasta, te-ai mutat în Lumina cea neîn- 
serată, neîncetat rugându-te pentru noi, cei ce te cinstim şi cu credinţă te lăudăm pe 
tine. 


Sedelna praznicului adormirii Maicii Domnului, glasul al 4-lea. Podobie: Spăi- 
mântatu-s-a Iosif, lucru mai presus de fire văzând şi în minte a avut ploaia cea de 
pe lână, la zămislirea ta cea fără de sămânță, de Dumnezeu Născătoare, rugul cel 
nears în foc, toiagul lui Aaron ce a odrăslit şi mărturisind logodnicul şi ocrotitorul 
tău preoților, a grăit; Fecioara naşte şi după naştere rămâne iarăşi fecioară. 


Strigă Davide, ce praznic este acesta pe care l-ai lăudat oarecând în Cartea Psal- 
milor; că pe Fiica, Maica lui Dumnezeu şi Fecioara, a mutat-o la Locaşurile cele de 
acolo, Hristos, cel ce S-a născut dintr-însa fără sămânță? Şi pentru aceasta, se 
bucură maicile şi fecioarele şi miresele lui Hristos, cântând: Bucură-te, ceea ce te- 
ai mutat la Împărăţia cea de sus. 


Ar Dr De De Dr de De Dr Dr De De e Dr De dr De de De e de dr fr A A 


Xp XP XP IP IP Ie E e E 30 IE 3 2 2 2 E E 30 30 30 3 De DP E IE IE E IE XX 


Te De de De Dr De De De De De De Dr Dr De De De De De dr Dr de de de dr dr 


Acatistul Sfântului mucenic Lup 





Rugăciunile începătoare 
În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne miluieşte (de 3 ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Apoi troparele de umilinţă, glasul 6: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 


eşti mântuirea neamului creştinesc. 


Apoi: 

Crezul 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 

Troparul Sfântului mucenic Lup (glas 4): Mucenicul Tău, Doamne, Lup, întru 
nevoinţa sa, cununa nestricăciunii a luat de la Tine, Dumnezeul nostru, că având 
puterea Ta, pe chinuitori a învins, zdrobit-a şi ale demonilor nepu-tincioase 
îndrăzniri. Pentru rugăciunile lui, mântuiește sufletele noastre, Hristoase Dum- 
nezeule! 


Slavă Tatălui şi Fiului şi Sfântului Duh! 


Condacul Sfântului mucenic Lup (glas 5): Stea luminoasă, neîn-şelătoare te-ai 
arătat lumii, cu razele tale vestind pe soarele Hristos, răbdătorule de patimi, Sfinte 
mucenice Lup și înșelăciunea păgânească ai învăluit-o, iar nouă ne dăruieşti 
lumină, rugându-te neîncetat pentru noi toți. 


Şi acum şi pururea şi în vecii vecilor! Amin ! 


Nu vom tăcea, Născătoare de Dumnezeu, pururea a spune puterile tale, noi, nevre- 
dnicii. Că de nu ai fi stat tu înainte rugându-te, cine ne-ar fi izbăvit dintru atâtea 
nevoi ? Sau cine ne-ar fi păzit până acum slobozi? Nu ne vom depărta de la tine, 
Stăpână, că tu izbăveşti pe robii tăi pururea din toate nevoile. 

Condacul 1 

Cel ce ai răbdat, cu bărbăţie robia lumească, deşi erai liber în Hristos, care a luat 
chip de rob, ca pe oameni din robia păcatului să-i izbăvească, vrednic eşti de lauda 
şi cinstirea noastră. Deci, şi noi, izbăvindu-ne din robia păcatului, prin rugăciunile 
tale, cu evlavie, îţi cântăm: Bucură-te, Sfinte mucenice Lup, iubitorule de Hri- 
stos! 


Icosul 1 

Făcătorul Îngerilor şi al oamenilor te-a ales pe tine, cel ce erai în lumească robie, să 
ne arăţi că robia păcatului, care ucide sufletul, este veşnică, învăţându-ne să fugim 
de ea şi îndemnându-ne să-l urmăm lui Hristos, Mântuitorul tuturor, căntând ţie 
aşa: 

Bucură-te, cel ce de robia lumească nu te-ai întristat; 

Bucură-te, cel ce prin aceasta pe Hristos L-ai cunoscut; 

Bucură-te, cel ce ai răbdat asprimea stăpânului lumesc; 

Bucură-te, cel mângâiat de dragostea lui Dumnezeu; 

Bucură-te, cel ce din tot sufletul, rob al lui lisus te-ai făcut; 

Bucură-te, cel ce prin Hristos toate le-ai biruit; 

Bucură-te, cel ce nu te-ai îngrijit de cele trecătoare; 

Bucură-te, cel ce ai purtat grijă de suflet, care este nemuritor; 

Bucură-te, daco-roman luminat de învăţătura Evangheliei; 

Bucură-te, cel ce ai câştigat răbdare în suferinţe; 

Bucură-te, cel ce ai dobândit iubirea de vrăjmaşi; 

Bucură-te, cel ce pentru acestea ai primit harul Sfântului Duh; 

Bucură-te, Sfinte mucenice Lup, iubitorule de Hristos! 


Condacul al 2-lea 

Văzând cu ochii sufletului pe Fiul lui Dumnezeu născut în peşteră şi culcat în iesle 
sărăcăcioasă, pentru mântuirea noastră te-ai umplut de nespusă dragoste de Dum- 
nezeu şi neținând seama de sărăcie şi necazuri, înălțai cântarea îngerească: Aliluia! 


Icosul al 2-lea 

Cu cât era mai aspră pământeasca robie, cu atât tu, Sfinte mucenice Lup cugetai la 
smerita Întrupare a Mântuitorului Hristos, înțelegând taina Dragostei Lui dumne- 
zeieşti pentru mântuirea lumii şi iubindu-L, din tot sufletul tău, iar noi, minunân- 
du-ne de acestea, îți cântăm: 

Bucură-te, cel ce prin viaţă smerită, te-ai apropiat de Hristos; 

Bucură-te, cel ce nu ai cârtit pentru nedreapta robie; 

Bucură-te, cel ce ai suferit toate, mângâiat de harul dumnezeiesc; 


Bucură-te, cel ce pe toţi îi iubeai, potrivit Evangheliei; 
Bucură-te, cel ce; pe vrăjmaşi, prin iubire îi îmblânzeai; 
Bucură-te, cel ce pentru asupritori, cu dragoste, te rugai; 
Bucură-te, cel ce şi pe ei îi aduceai la Hristos; 

Bucură-te, cel ce ai biruit ura şi răutatea, prin iubire; 
Bucură-te, cel ce i-ai îndemnat, pe cei asupriţi la răbdare; 
Bucură-te, cel ce pentru cei necăjiţi, multe lacrimi vărsai,; 


Bucură-te, cel ce prin rugăciune stăruitoare, pe diavol îl biruiai; 


Bucură-te, cel pururea voios în încercări 
Bucură-te, Sfinte mucenice Lup, iubitorule de Hristos! 


Condacul al 3-lea 


Având îndemn, cuvintele Sfântului apostol Pavel, care spune: „In starea, în care am 
ca să ne mântuim, cu toată inima ai slujit stă- 


[9 


fost chemaţi, în aceea să rămânem 
pânului tău ca lui Hristos, cântând neîncetat: Aliluia! 


Icosul al 3-lea 


Robia trupească ai socotit-o mijloc de a urma lui Hristos, de a trăi şi a fi liber, întru 
Hristos; de aceea ai suferit multe umilinţe şi nedreptăţi. lar noi, văzând îndelun- 


gata ta răbdare, îţi cântăm: 

Bucură-te, minte gânditoare de cele cereşti; 

Bucură-te, cel cu nerăutate în inimă; 

Bucură-te, cel ascultător de poruncile lui Hristos; 
Bucură-te, următor al cuvintelor Lui; 

Bucură-te, cel hrănit duhovniceşte cu învățături sfinte; 
Bucură-te, cel stăruitor la împlinirea poruncilor dumnezeieşti; 
Bucură-te, propovăduitor al bunelor vestiri de mântuire; 
Bucură-te, cel ce ai chemat la Hristos, pe toţi fraţii de robie; 
Bucură-te, înţelept grăitor de Dumnezeu; 

Bucură-te, cugetător la pătimirile Domnului; 

Bucură-te, cel învrednicit de vederea duhovnicească; 
Bucură-te, cel ce ne călăuzeşti spre dobândirea virtuţilor; 
Bucură-te, Sfinte mucenice Lup, iubitorule de Hristos! 


Condacul al 4-lea 


Asprimea robiei şi păgânătatea stăpânului tău, nu te-au depărtat de Hristos, cel ce 
te-a izbăvit din robia păcatului, ci te îndemnai să-L iubeşti şi să cânţi cu evlavie: 


Aliluia! 

Icosul al 4-lea 

Ridicat de Hristos, Ocrotitorul celor năpăstuiţi, la adevărata libertate, fericire şi bu- 
curie, ai căutat să-L propovăduieşti Dumnezeu adevărat, îndemnând pe toţi să slu- 
jească Lui, cu toată evlavia şi bunăcuviinţa, pentru care te lăudăm, cântând aşa: 
Bucură-te, casnic şi prieten al lui Hristos; 

Bucură-te, răbdător de nedreaptă osândă; 

Bucură-te, cel ridicat la adevărata libertate; 

Bucură-te, cel urât de săvârşitorii fărădelegii,; 

Bucură-te, cel înălțat la adevărata fericire; 

Bucură-te, cel ce prin Hristos, toate le-ai biruit; 

Bucură-te, icoană a vieţuirii în sfinţenie; 

Bucură-te, primitor al harului ceresc; 

Bucură-te, vestitor al Stăpânului tuturor; 

Bucură-te, nimicitor al închinării la idoli; 

Bucură-te, săditor al cinstirii Adevăratului Dumnezeu; 

Bucură-te, cel ce ai suferit prin credinţă; 

Bucură-te, Sfinte mucenice Lup, iubitorule de Hristos! 


Condacul al 5-lea 

Mărturisind credinţa în Hristos, cel răstignit şi înviat din morţi, te-ai ridicat din în- 
tunericul robiei şi apăsării pământeşti, la fericirea şi lumina cea pururea fiitoare, 
cântând: Aliluia! 


Icosul al 5-lea 

Păgânii din Cetatea Novae au văzut râvna ta dumnezeiască, prin care propovăduiai 
pe Hristos cel înviat; de aceea s-au pornit cu săbiile să te piardă, dar tu, fiind aco- 
perit de harul lui Dumnezeu, nu ai fost vătămat, de vreme ce ei nu se puteau apro- 
pia de tine, Deci, noi văzând această minune, îţi cântăm: 

Bucură-te, propovăduitor al lui Hristos celui înviat; 

Bucură-te, zelos luminător al păgânilor; 

Bucură-te, cel neînfricoşat de ameninţări; 

Bucură-te, cel ce cugetai la răstignirea Domnului; 

Bucură-te, cel ce prin aceasta, te-ai întărit; 

Bucură-te, cel ocrotit de cerescul har; 

Bucură-te, cel nevătămat de purtătorii de săbii; 

Bucură-te, cel ce ai înfruntat păgânătatea cu sabia credinţei; 

Bucură-te, cel mult răbdător de chinuri; 

Bucură-te, aur lămurit în focul prigonirilor; 

Bucură-te, cel ce nu ai jertfit demonilor; 

Bucură-te, închinător al PreaSfintei Treimi; 

Bucură-te, Sfinte mucenice Lup, iubitorule de Hristos! 


Condacul al 6-lea 

Când păgânii se străduiau să te prindă şi să te dea pe mâna dregătorului, pentru 
mărturisirea ta, tu, Sfinte mucenice Lup te întăreai în dragostea lui Hristos, cân- 
tându-[: Aliluia! 


Icosul al 6-lea 

Prigonitorii tăi au auzit cum Îl mărturiseai pe Hristos, fără teamă; deci, fiind orbiţi 
de ură, au pus săgeți în arcuri şi au început să tragă spre tine, dar s-au rănit unii pe 
alţii; iar noi, văzând această minune, cu evlavie, îţi cântăm: 

Bucură-te, cel ce ai rămas nevătămat, prin harul ceresc; 

Bucură-te, cel ce ai văzut pedepsirea duşmanilor credinţei; 

Bucură-te, cel ce ai chemat pe mulți păgâni la adevărata credinţă; 

Bucură-te, cel ce prin orbirea trupească, i-ai oprit de la păcatul uciderii; 

Bucură-te, mărturisitor neînfricat al lui Hristos; 

Bucură-te, cel ce nu voieşti moartea păcătoşilor, ci îndreptarea lor; 

Bucură-te, rugător şi pentru vrăjmaşii tăi; 

Bucură-te, izbăvitor al credincioşilor de prigonitori; 

Bucură-te, şi al nostru ocrotitor de răutăţile omeneşti; 

Bucură-te, cetate de scăpare a celor alungaţi; 

Bucură-te, pavăză a celor nedreptăţiţi; 

Bucură-te, sprijinitor în grele încercări; 

Bucură-te, Sfinte mucenice Lup, iubitorule de Hristos! 


Condacul al 7-lea 

Văzând că se apropie vremea muceniciei tale şi nefiind botezat, doreai să primeşti 
Sfântul Botez, ca, astfel în faţa chinuitorilor, să mărturiseşti pe Hristos ca un creş- 
tin care slujeşte lui Dumnezeu celui în Treime slăvit, cântând: Aliluia! 


Icosul al 7-lea 

Rugăciunea ta fierbinte şi dorinţa ta sinceră au fost auzite de Dumnezeu, care a 
trimis din cer apă, ca o ploaie repede, peste tine, primind astfel de sus, baia cea 
dumnezeiască, prin care te-ai îmbrăcat în Hristos şi tărie ai primit de a-L mărturisi; 
pentru care, noi cu smerenie îţi cântăm: 

Bucură-te, cel născut, în chip minunat din apă şi din duh; 

Bucură-te, cel ce în Hristos te-ai botezat, în Hristos te-ai şi-mbrăcat; 

Bucură-te, propovăduitor al Sfintei Treimi; 

Bucură-te, nume nou scris în Cartea Vieţii din ceruri; 

Bucură-te, cel ce pe Îngeri de veselie i-ai umplut; 

Bucură-te, cel ce pe creştini i-ai bucurat; 

Bucură-te, cel ce ai arătat prigonitorilor Atotputernicia lui Hristos; 
Bucură-te, cel spre care păgânii s-au pornit cu mânie; 

Bucură-te, cel căruia ei ţi-au pregătit chinuri aspre; 

Bucură-te, cel ce ai vădit nebunia idolatrilor; 

Bucură-te, cel ce stăruiai în rugăciuni către Domnul; 

Bucură-te, cel ce astfel te pregăteai pentru primirea chinurilor; 
Bucură-te, Sfinte mucenice Lup, iubitorule de Hristos! 


Condacul al 8-lea 

Îmbrăcat fiind în haina luminată a Sfântului Botez, cu multă bucurie duhovni- 
cească, te-ai dat singur şi de bună voie în măinile păgânilor, lăudând pe Cel ce Se 
îmbracă în lumină, ca într-o haină şi cântându-l: Aliluia! 


Icosul al 8-lea 

Prigonitorii te-au dus la dregător, ca să fu supus judecății pentru că eşti creştin şi 
nu-i cinsteşti pe idoli. Ajungând în faţa dregătorului, care te îndemna să te lepezi 
de credinţa ta, ai mărturisit Sfinte mucenice Lup, că nimic nu te va despărți de Hri- 
stos Mântuitorul, iar noi, văzându-ţi tăria, îţi cântăm: 

Bucură-te, cel ce ai urmat lui Hristos, Mielul lui Dumnezeu; 

Bucură-te, cel adus ca un miel spre junghiere; 

Bucură-te, cel ce nu te-ai supus ademenirilor deşarte ale dregătorului; 

Bucură-te, vestitor al lui Hristos cel răstignit şi înviat; 

Bucură-te, propovăduitor al Răscumpărătorului celor robiţi; 

Bucură-te, mărturisitor al Adevărului întrupat; 

Bucură-te, cel ce ai suferit bătăi peste tot trupul; 

Bucură-te, cel ce ai mâniat pe dregător prin răbdarea chinurilor; 

Bucură-te, cel osândit la moarte pe nedrept; 

Bucură-te, privitor al bunătăţilor din ceruri; 

Bucură-te, cel ce ai primit vestea de plecare spre veşnicie; 

Bucură-te, pildă de statornicie în dreapta credinţă; 

Bucură-te, Sfinte mucenice Lup, iubitorule de Hristos! 


Condacul al 9-lea 

Hotărârea dregătorului păgân, de a ţi se tăia capul cu sabia, a întristat sufletele cre- 
ştinilor, dar tu, cu bucurie ai primit această veste, spunându-le că mergi să-L întâl- 
neşti pe Hristos, care a făgăduit Împărăţia Cerurilor celor săraci cu duhul şi care-I 
cântă: Aliluia! 


Icosul al 9-lea 

Îngerii, în cântări de laudă au luat sufletul tău, care s-a ridicat din întunericul ro- 
biei şi apăsării pământeşti, la fericirea şi lumina cea pururea fiitoare şi acolo se roa- 
gă neîncetat, pentru cei asupriţi, dar şi pentru mântuirea noastră, a celor ce-i cân- 
tăm: 

Bucură-te, împreună pătimitor cu Hristos; 

Bucură-te, cel întărit în chinuri de dragostea dumnezeiască; 

Bucură-te, suflet închinat vieţuirii în sfinţenie; 

Bucură-te, cel pecetluit şi cu botezul sângelui; 

Bucură-te, cel ce te-ai adus ca jertfă lui Dumnezeu; 

Bucură-te, cel ce ţi-ai vărsat sângele pentru Adevăr; 

Bucură-te, mucenic învăluit în lumină cerească; 

Bucură-te, cel ce prin aceasta pe prigonitori i-ai îngrozit; 

Bucură-te, cel ce i-ai întărit pe creştini prin această minune; 

Bucură-te, cel al cărui trup a fost ridicat de creştini cu evlavie; 

Bucură-te, cel înmormântat în cântări de psalmi; 

Bucură-te, rob al lui lisus Hristos şi stăpân peste patimi; 

Bucură-te, Sfinte mucenice Lup, iubitorule de Hristos! 


Condacul al 10-lea 

Smerenia, nevinovăția şi dragostea în care ţi-ai trăit viaţa pământească, te-au înălțat 
pe treapta sfinţeniei, fiind împodobit de Dumnezeu cu facerea de minuni şi cu cin- 
stirea de obşte, prin care se aduce lui Hristos cântarea: Aliluia! 


Icosul al 10-lea 

La cinstirea ta, Sfinte mucenic Lup veneau credincioşii, de toate vârstele şi din toa- 
te părțile, oameni simpli şi înalți dregători, săvârşind ziua prăzuirii tale, cu multă 
strălucire şi evlavie. Şi noi, urmându-le lor te lăudăm, zicând aşa: 

Bucură-te, cel răsplătit de Dumnezeu cu slavă cerească; 

Bucură-te, cel vestit pe pământ pentru darul minunilor; 

Bucură-te, smerenie ajunsă la cuviincioasa înălţare; 

Bucură-te, rob cinstit de împărații creştini; 

Bucură-te, cel chemat în rugăciuni şi în Constantinopol; 

Bucură-te, cel ce vindeci bolnavii care cinstesc moaştele tale; 

Bucură-te, tămăduitor al bolnavilor care ţi se roagă cu credinţă; 

Bucură-te, alungător a toată tulburarea sufletească; 

Bucură-te, împlinitor al cererilor de folos; 

Bucură-te, făcător de pace între cei dezbinaţi; 

Bucură-te, păzitor al celor ce te laudă în cântări; 

Bucură-te, cel ce atunci şi astăzi, acelaşi eşti; 

Bucură-te, Sfinte mucenice Lup, iubitorule de Hristos! 

Condacul al 11-lea 

Dumnezeu ţi-a dăruit har ţie, celui ce ai cunoscut asprimea robiei, ca, tuturor celor 
căzuţi în robia şi asuprirea omenească, precum şi celor ce au căzut în robia pati- 
milor de tot felul, să le vii în ajutor, când se roagă ţie şi cântă lui Dumnezeu: Ali- 
luia! 


Icosul al 11-lea 

Când săvârşim pomenirea ta, Sfinte mucenice Lup, aducem mulţumire lui Dumne- 
zeu, care a ridicat din neamul românesc mulțime de Sfinţi, care neîncetat slăvesc 
pe PreaSfânta Treime şi se roagă pentru cei credincioşi; drept aceea, îți cântăm: 
Bucură-te, cel ce întăreşti Biserica noastră prin rugăciuni; 

Bucură-te, cel ce ai săvârşit minuni prin Sfintele tale moaşte; 

Bucură-te, cel ce prin lumina lui Hristos, luminează tuturor; 

Bucură-te, chemare spre nevoinţele duhovniceşti; 

Bucură-te, îndemnător spre mărturisirea Ortodoxiei; 

Bucură-te, izbăvitor al celor robiți de patimi; 

Bucură-te, călăuzitor al celor ce caută Adevărul; 

Bucură-te, daco-roman devenit rugător pentru neamul tău; 

Bucură-te, cel ce chemi binecuvântarea lui Dumnezeu peste patrie; 

Bucură-te, alinarea celor întristaţi şi necăjiţi; 

Bucură-te, ajutător al celor singuri şi neajutoraţi; 

Bucură-te, tămăduire a celor suferinzi şi bolnavi; 

Bucură-te, Sfinte mucenice Lup, iubitorule de Hristos! 


Condacul al 12-lea 

Prin trecerea ta la cele veşnice, te-ai adăugat la Soborul mărturisitorilor lui Hristos, 
care au urmat Sfântului apostol Andrei, luminând şi învățând pe strămoşii noştri 
daco-romani să creadă în Sfânta Treime, cea de o Fiinţă şi nedespărțită şi să-l cân- 
te: Aliluia! 


Icosul al 12-lea 

Bine credincioşii creştini, din ţinuturile noastre te au pe tine, Sfinte mucenice Lup, 
ocrotitor în nevoile de tot felul, ce vin asupra lor, pentru care cu mulțumire îţi cân- 
tă aşa: 

Bucură-te, grabnic ajutător în nevoi şi ispite; 

Bucură-te, nădejde a celor ce sunt asupriți pe nedrept; 

Bucură-te, mângâiere şi linişte a celor tulburaţi sufleteşte; 

Bucură-te, ocrotitor al familiilor creştine; 

Bucură-te, luminător al pruncilor nevinovaţi; 

Bucură-te, îndemnător al lor spre ascultarea de părinţi; 

Bucură-te, ajutor al tinerilor pe calea curăției; 

Bucură-te, icoană a monahilor nevoitori; 

Bucură-te, pildă a supunerilor faţă de Legile sfinte; 

Bucură-te, ajutător al celor ce câştigă din muncă cinstită; 
Bucură-te, păzitor al bunelor rânduieli pentru bunăstarea tuturor; 
Bucură-te, rugător pentru mântuirea noastră sufletească; 
Bucură-te, Sfinte mucenice Lup, iubitorule de Hristos! 


Condacul al 13-lea (de trei ori) 

O, Sfinte mucenice Lup care pe Hristos ai iubit, pentru Hristos ai pătimit şi Împă- 
răţia Cerurilor ai dobândit; prin rugăciunile tale izbăveşte-ne de toată neorându- 
iala şi de grele asupriri, ca să vieţuim după poruncile Domnului, trăind în pace cu 
toată lumea şi dobândind mântuirea, să ne învrednicim şi noi a cânta, împreună cu 
tine lui Dumnezeu: Aliluia! 


Apoi, se zice din nou: 


Icosul 1 

Făcătorul Îngerilor şi al oamenilor te-a ales pe tine, cel ce erai în lumească robie, să 
ne arăţi că robia păcatului care ucide sufletul este veşnică, învăţându-ne să fugim 
de ea şi îndemnându-ne să-l urmăm lui Hristos, Mântuitorul tuturor, căntând ţie 
aşa: 

Bucură-te, cel ce de robia lumească, nu te-ai întristat; 

Bucură-te, cel ce prin aceasta pe Hristos L-ai cunoscut; 

Bucură-te, cel ce ai răbdat asprimea stăpânului lumesc; 

Bucură-te, cel mângâiat de dragostea lui Dumnezeu; 

Bucură-te, cel ce din tot sufletul, rob al lui lisus te-ai făcut; 

Bucură-te, cel ce prin Hristos, toate le-ai biruit; 

Bucură-te, cel ce nu te-ai îngrijit de cele trecătoare; 

Bucură-te, cel ce ai purtat grijă de suflet, care este nemuritor; 

Bucură-te, daco-roman luminat de învăţătura Evanghelici; 

Bucură-te, cel ce ai câştigat răbdare în suferinţe; 

Bucură-te, cel ce ai dobândit iubirea de vrăjmaşi; 

Bucură-te, cel ce pentru acestea ai primit harul Sfântului Duh; 

Bucură-te, Sfinte mucenice Lup, iubitorule de Hristos! 


Şi Condacul 1 

Cel ce ai răbdat, cu bărbăţie robia lumească, deşi erai liber în Hristos care a luat 
chip de rob, ca pe oameni din robia păcatului să-i izbăvească, vrednic eşti de lauda 
şi cinstirea noastră. Deci, şi noi izbăvindu-ne din robia păcatului, prin rugăciunile 

tale, cu evlavie îţi cântăm: Bucură-te, Sfinte mucenice Lup, iubitorule de Hri- 
stos! 


Se zice apoi, această: 
Rugăciune către Sfântul mucenic Lup 


O, Sfinte mucenice Lup, mărturisitorul lui Hristos Dumnezeu, cel ce eşti pentru 
noi, pildă de statornicie în credinţa ortodoxă şi de mărturisire a dreptei credinţe; cu 
smerenie, cerem ajutorul şi mijlocirile tale către Dumnezeu, pentru că am aflat de 
faptele tale cele minunate: statornicia în dreapta credință, mărturisirea lui Hristos 
înaintea stăpânitorilor păgâni şi răbdarea, pe nedrept, a chinurilor pentru dragostea 
lui Hristos. 


De aceea, ne rugăm ţie, Sfinte mucenice al lui Hrisos să ne întăreşti în dreapta cre- 
dinţă, ca să ţinem dreptarul, aşa cum ne învaţă dascălul lumii, Sfântul apostol Pa- 
vel. Să fugim de deşertăciunile lumii acesteia trecătoare şi să căutăm mai mult bu- 
curia cerească şi viața veşnică. 


Să arătăm, din faptele noastre, credinţa noastră în Dumnezeu cel Adevărat şi să nu 
ne ruşinăm a-L mărturisi fără sfială înaintea celor de alte credinţe. Ca, atunci când 
va veni Domnul Hristos să judece toate neamurile, să ne mărturisească şi EI înain- 
tea Tatălui ceresc şi să ne primească în sălaşele cele veşnice, ca binecuvântaţi ai 
Părintelui Său şi împreună cu toţi Sfinţii, să lăudăm pe Sfânta Treime: Tatăl şi Fiul 
şi Sfântul Duh, acum şi pururea şi în vecii vecilor. Amin! 


Și apoi se face Otpustul: Doamne, lisuse Hristoase, Fiul lui Dumnezeu, pentru 
rugăciunile prea curatei Maicii Tale, ale Sfântului mucenic Lup şi ale tuturor Sfin- 
ților, miluieşte-ne şi ne mântuieşte pe noi. Amin ! 


Sursa: 
https://chirho88888888.wordpress.com/2020/08/23/acatistul-sfantului-mucenic-lup/ 

Troparul Sfântului mucenic Lup (glas 4): Mucenicul Tău, Doamne, Lup, întru ne- 
voinţa sa, cununa nestricăciunii a luat de la Tine, Dumnezeul nostru, că având pu- 
terea Ta, pe chinuitori a învins, zdrobit-a şi ale demonilor neputincioase îndrăzniri. 
Pentru rugăciunile lui, mântuieşte sufletele noastre, Hristoase Dumnezeule! 


Condacul Sfântului mucenic Lup (glas 5): Stea luminoasă, neînşelătoare te-ai ară- 
tat lumii, cu razele tale vestind pe soarele Hristos, răbdătorule de patimi, Sfinte 
mucenice Lup şi înşelăciunea păgânească ai învăluit-o, iar nouă ne dăruieşti lu- 
mină, rugându-te neîncetat pentru noi toţi. 


(Video) Troparul Sfântului mucenic Lup - Interpret: Otilia Simeria: 
https://doxologia.ro/tropare/video-sfantul-mucenic-lup-tropar 





/| 

Pr. prof. dr. Vasile Gh. Sibiescu - Viaţa şi nevoinţele Sfântului mucenic Lup 





În cetatea Novae de lângă Dunărea de Jos (Bononia este o cetate aşezată lângă 
Dunăre, în provincia romană Dacia Ripensis, unde este azi oraşul Vidin, în 
Bulgaria, iar Novae era aşezat în provincia Moesia Inferior, unde este astăzi 
oraşul Siştov, în Bulgaria, tot lângă Dunăre.) a trăit în smerenie şi apăsătoare 
sclavie Sfântul Mucenic Lup (Pentru Pătimirea lui Lup, am folosit: De Sancto 
Luppo vel Luppo Martyre, în Acta Sanctorum, augusti, tomus quartus, Paris, 1867, 
p. 593, B-F, punctele 1, 2 şi 3.), care, devenind creştin, a suferit şi a fost ucis 
pentru credinţa lui. 


Acest smerit şi neînfricat mărturisitor al credinţei în Cel răstignit şi înviat din morți 
trăia ca sclav şi împilat de nedreptăţile celor bogaţi şi puternici. El avea însă 
nădejdea celor făgăduite de Cel ce a venit să binevestească săracilor..., să 
propovăduiască robilor dezrobirea, să slobozească pe cei apăsați (Luca 4, 18) şi 
Care a spus că „cei săraci cu duhul vor fi fericiţi, căci a lor este împărăţia lui 
Dumnezeu ” (Luca 6, 20). 


Lup era sortit - după rânduiala societăţii romane - să aparțină clasei sclavilor, care 
nu se bucurau de protecția legilor, nu aveau nici un drept şi erau apăsați de munci 
grele şi de lipsuri. De aceea, erau înglodaţi în multe îndatoriri, năpăstuiţi şi chiar 
omorâţi fără nici o consecinţă legală. Din această stare de asuprire şi umilinţă, Lup 
a fost ridicat de Hristos, Prietenul celor năpăstuiţi, la adevărata libertate, fericire şi 

bucurie. El a devenit prieten al Acestuia, căci L-a iubit până la a-şi da viaţa pentru 
EI (cf. loan 15,13,14). 


Astfel, din întunericul robiei şi apăsării pământeşti, Lup s-a ridicat la fericirea şi 
lumina cea pururea fiitoare şi acolo se roagă neîncetat pentru cei obidiţi, ca şi 
pentru mântuirea tuturor. 


EI a ajuns aici prin sângele său pe care l-a afierosit ca jertfă curată Creatorului a 
toate. Căci a fost străpuns fără milă de ascuţişul sabiei păgâneşti, la porunca 
conducătorilor asupritori, în ziua de 23 august, anul 304, care a devenit ziua 
naşterii sale pentru viaţa cea plină de dreptate şi de frăţietate în împărăţia 
cerească. 


Mucenicul Lup a trecut astfel de la asuprire şi nedreptate la iubirea şi dreptatea în 
Raiul desfătării. Cinstirea lui s-a făcut mereu în cetatea Novae şi în împrejurimi 
cu multă evlavie de către populaţia creştină daco-romană. 


La sărbătoarea lui luau parte şi creştinii din clasele de jos, precum şi cei din înalta 
conducere. Astfel, ni se relatează că pe la sfârşitul veacului al VI-lea prinţul Petru, 
fratele împăratului bizantin Mauriciu (582-602), a vizitat cetatea Novae, unde a 
ajuns tocmai în ziua sărbătoririi cu multă evlavie şi strălucire a smeritului Mucenic 
Lup, care a trăit şi s-a jertfit pentru Hristos, Părintele săracilor, în această cetate 
(Istorisirea acestui eveniment o face Teofilact Simocatta, în Historiae, VII, 2, 17, 
ed. Boor, Leipzig, 1857, p. 249.). 


Cinstirea Sfântului Mucenic Lup este însemnată în puţine cuvinte şi în mineiele 
româneşti, la 23 august (Probabil după Synaxarium Ecclesiae Constantino- 
politanae, ed. H. Delehaye, Propylaeum, ad Acta Sanctorum, nov., Bruxelles, 
1902, p. 917.). 


(Sursa: Patriarhia Bisericii Ortodoxe Române, Sfinţi români şi apărători ai 
Legii strămoşeşti, E.I.B.M.B.O.R., Bucureşti, 1987, p. 192-193, Sfântul Mucenic 
Lup.) 

Vieţile Sfinţilor - Sfântul mucenic Lup 





Sfântul mucenic Lup a trăit pe vremea împărăției lui Aurelian. EI era rob al unui 
oarecare stăpân, dar liber întru Hristos Domnul, în Care credea. 


Și umplându-se el de râvnă dumnezeiască, a sfărâmat pe zeii cei fără de suflet ai 
păgânilor, iar pe alţii i-a scufundat în adâncul apei. De aceea, păgânii închinători 
de idoli umplându-se de mânie, s-au pornit asupra lui cu săbiile trase, voind să-l 
taie în bucăţi, însă s-au tăiat ei între ei ca nişte nebuni. Iar sfântul, stând întreg în 
mijlocul lor, le propovăduia cuvântul lui Dumnezeu, fiind plin de credinţă, de 
înțelepciune şi de darul lui Dumnezeu. 


Deci, voind ei să-l prindă, îi oprea pe ei puterea lui Dumnezeu şi nu-i lăsa să se 
apropie de dânsul. Deci stând de departe, au întins arcurile şi au început a trage 
asupra lui săgeți; dar, în loc să rănească pe mucenic, se răneau cu săgețile unii pe 
alții. lar sfântul stătea în mijlocul lor ca un semn de ţintă spre săgetare, dar nu-l 
nimereau, nici nu-l răneau. Jar de vreme ce mucenicul lui Hristos încă nu era 
botezat, şi dorea ca să nu moară în mâinile chinuitorilor fără de Sfântul Botez, 
de aceea s-a rugat la Dumnezeu şi îndată din cer s-a vărsat apă peste dânsul. 
Astfel a luat de sus scăldătoarea cea dumnezeiască, toţi elinii privind la aceea şi 
mirându-se. 

Apoi Sfântul Lup, singur şi de bună voie, s-a dat în mâinile păgânilor, ca un 
mieluşel spre înjunghiere, iar ei, luându-l, l-au dus la ighemon. Iar ighemonul mai 
întâi îl amăgea pe credinciosul rob al lui Hristos, ca să se depărteze de Domnul său 
şi să se închine idolilor, dar neputând să-l amăgească, a poruncit să-l bată cu bețe 
fără cruţare. Apoi, făcându-i şi alte feluri de chinuri şi bătăi şi neputând să-l 
biruiască pe ostaşul lui Hristos, l-a osândit la tăierea cu sabia. 


Astfel Sfântul mucenic Lup, plecându-şi capul sub sabie, şi-a dat sufletul pentru 
Hristos Domnul său şi a fost îngropat de cei credincioşi cu cinste, iar de la 
mormântul lui se dau tămăduiri de toate neputinţele şi bolile, cu rugăciunile lui 
cele sfinte şi cu darul Domnului nostru lisus Hristos. Amin. 

Sfântul mucenic Lup - drumul spre sfinţenie 


Pătimirea Sfântului Mucenic Lup 





Distrugând idolii la care se închinau păgânii, Sfântul Lup a fost ucis cu sabia, dar 
nu înainte ca păgânii să se omoare între el. 


3 ste e 
Trăind pe vremea împărăției lui Aurelian, Sfântul Lup era rob al unui stăpân, şi 
credea în Dumnezeu. Sfărâmând idolii la care se închinau păgânii, a fost atacat de 
către aceştia, dar în loc să îl ucidă, s-au ucis între ei, în vreme ce Sfântul Lup 
propovăduia cuvântul Domnului, în mijlocul lor. 


Şi rugându-se sfântul să nu fie ucis înainte de a fi botezat, s-a pogorât apă din Cer 
peste el, apoi a fost omorât cu sabia, după multe torturi. 


La mormântul lui s-au făcut tămăduiri de toate felurile, căci iubirea sa de 
Dumnezeu a învins moartea. 

Sinaxar - Pomenirea Sfântului mucenic Lup 





Icoană pictată de măicuţele de la Mănăstirea Diaconeşti 


In această lună, în ziua a douăzeci şi treia (august), pomenirea Sfântului 
mucenic Lup. 


Sfântul mucenic Lup (Lupus) a trăit la sfârşitul veacului al treilea şi începutul 
celui de-al patrulea, şi a fost un servitor credincios al Sfântului marelui mucenic 
Dimitrie (Dumitru) din Tesalonic (prăznuit la 26 octombrie). 


Fiind de faţă la moartea stăpânului său, Sfântul Lup şi-a muiat hainele în 
sângele lui şi a luat inelul din mâna Sfântului. Cu acestea, Sfântul Lup a făcut 
multe vindecări şi minuni în Tesalonic, invocând numele marelui mucenic Di- 
mitrie. 


A distrus şi mulți idoli păgâneşti, aşa încât a început să fie urmărit şi persecutat de 
păgâni, dar puterea lui Hristos l-a păzit nevătămat. 


Sfântul Lup s-a predat pe sine însuşi în mâinile chinuitorilor săi şi, din porunca 
împăratului Maximian Galerius, 1 s-a tăiat capul cu sabia. 

Arhid. Ștefan Sfarghie - Sinaxar - Odovania praznicului Adormirii Maicii 
Domnului; Sfântul mucenic Lup 





Sfântul mucenic Lup a trăit pe vremea împăratului Aurelian (270-275), în cetatea 
Nove (Novae, astăzi Sviştov în Bulgaria), în provincia romană Dacia Ripensis. Era 
sclav şi avea o viaţă grea, dar de dragul lui Hristos, cel în care credea, răbda toate 
şi se ruga la rândul său pentru toți cei prigoniţi şi pentru venirea lor la cunoştinţa 
adevăratului Dumnezeu. 


Plin de râvnă dumnezeiască, Sfântul Lup a început să defaime pe zeii păgânilor, cei 
fără suflet şi propovăduind astfel credinţa lui Hristos, mulți au crezut după în- 
demnul acestuia. De aceea, păgânii au vrut să-l omoare, însă nu au reuşit pentru că 
era apărat de Hristos Domnul. 


Nefiind el botezat încă, L-a rugat pe Dumnezeu să-i dea harul Botezului, înainte de 
a mărturisi în faţa păgânilor. lar Dumnezeu, care ascultă rugăciunea robilor Săi şi 
împlineşte dorinţa celor bine plăcuţi Lui, a trimis atunci o ploaie mare peste pă- 
mânt şi acela a fost semnul botezului pentru Lup. 


Văzându-şi dorinţa împlinită, Sfântul Lup s-a dat de bunăvoie în mâinile păgânilor, 
ca un miel spre junghiere, iar aceia, luându-l, l-au dus la dregătorul lor. Deci, dre- 
gătorul a început să-l ademenească pe credinciosul rob al lui Hristos, făgăduindu-i 
că-l va elibera din robia ce se afla, însă Lup fiind plin de credinţă, a spus că nu se 

va lepăda de cel ce l-a scos din robia păcatului. Pentru aceasta a fost îndelung tor- 
turat, răbdând toate, iar la sfârşit prigonitorii i-au tăiat capul, într-o zi de 23 august, 
când a fost aşezat în ceata mucenicilor lui Hristos. 

Iulian Dumitraşcu - Calendar Ortodox - Odovania praznicului Adormirii 
Maicii Domnului; Sfântul mucenic Lup; Sfântul sfinţit mucenic Irineu, 
episcopul de Lugdunum 





1. Sfântul mucenic Lup - A trăit la sfârșitul veacului al III-lea şi începutul veacului 
al IV-lea şi a fost servitorul credincios al Sfântului mare mucenic Dimitrie din 
Tesalonic. 


Tropar, glasul 4: Mucenicul Tău, Doamne, Lup, întru nevoinţa sa, cununa nestrică- 
ciunii a dobândit de la Tine, Dumnezeul nostru; că având puterea Ta, pe chinuitori 
a învins; zdrobit-a şi ale demonilor neputincioase îndrăzniri. Pentru rugăciunile lui, 
mântuieşte sufletele noastre, Hristoase Dumnezeule. 


După uciderea Sfântului Dimitrie, Sfântul Lup şi-a înmuiat hainele în sângele lui şi 
i-a luat inelul. 


Cu acestea, Sfântul Lup a făcut multe minuni şi a vindecat mulți bolnavi în Tesa- 
lonic, invocând numele Sfântului Dimitrie. 


Pentru că a distrus mulți idoli păgâni, din porunca împăratului Maximian Galerius, 
Sfântul Lup a fost ucis cu sabia. 

2. Sfântul mucenic Irineu, episcop de Lugdunum - S-a născut în anul 130 în Smir- 
na (Asia Mică) unde păstorea episcopul Policarp, fostul ucenic al Sfântului apostol 
și evanghelist loan. Irineu a fost ucenicul lui Policarp. 


În anul 177/178, adică în timpul persecuției declanșată de împăratul Marcu Aureliu 
împotriva creştinilor, Irineu era „preotul bisericii din Lion”. 


A fost trimis la episcopul Elefterie al Romei cu o scrisoare din partea creştinilor 
din Galia. În rândurile scrisorii se regăseau numeroase cuvinte de preţuire pentru 
personalitatea lui Irineu. Reîntors la Lion, Irineu a fost ales episcop în locul Sfân- 
tului Potin, care între timp primise cununa muceniciei. 





Apostolatul noului episcop a urmărit un îndoit scop: mai întâi propovăduirea Sfin- 
tei Evanghelii în mijlocul poporului galilor și în al doilea rând, de a lupta împotriva 
ereticilor prin cuvânt şi prin scris. 


Cele cinci cărți scrise împotriva ereticilor intitulate „Adversus Haereses”, au fost 
folosite nu numai de apologeţii creștini din secolul al II-lea, ci şi de toți teologii de 
mai târziu. 


Din ele reiese că Sfântul Irineu a fost un adânc cunoscător al Sfintei Scripturi şi al 
ştiinţei vechi. Propovăduirea Sfântului Irineu a urmărit cu toată râvna păstrarea 
credinței şi tradiției apostolice. Irineu a scris mai multe lucrări teologice precum: 

„Omilii asupra Sfântului Policarp”, „Comentariile asupra Apocalipsei”, „Cuvântări 
asupra credinţei”. 


De asemenea, Sfântul Irineu a mijlocit în anul 190, înlăturarea neînțelegerilor din- 
tre Papa Victor 1 al Romei şi episcopii din răsărit, cu privire la data serbării Sfin- 
telor Paşti. Irineu a scris papei să nu ducă lucrurile prea departe deoarece răsărite- 
nii au dreptate. 


Sfântul Irineu şi-a încheiat apostolia în anul 202, în timpul persecuției împăratului 
Septimiu Sever (193-211), primind cununa muceniciei prin sabie. 


Astăzi se păstrează doar capul sfântului în biserica Sfântului loan din Lion. 

Proloagele din 23 august 





Luna august în 23 de zile: pomenirea Sfântului mucenic Lupu (sec.I) 


Sfântul mucenic Lupu a trăit pe vremea împărăției lui Aurelian (270-275), şi era 
rob la un stăpân, dar liber pentru Hristos, în care credea. Plin de râvnă dumne- 
zeiască, sfântul defăima pe zeii cei fără de suflet ai păgânilor. Pentru aceasta, 
păgânii închinători la idoli, umplându-se de mânie, s-au pornit împotriva lui cu să- 
biile scoase, iar sfântul, stând în mijlocul lor, le propovăduia cuvântul lui Dumne- 
zeu, plin de credinţă, de înţelepciune şi de darul lui Dumnezeu, că, voind ei să-l 
prindă, îi oprea puterea lui Hristos şi nu-i lăsa să se apropie de dânsul. Stând apoi 
departe, şi-au întins arcurile şi au început a trage în el cu săgețile, că sfântul era în 
mijlocul lor, ca o ţintă pentru săgeți, dar nu-l nimereau, nici nu-l răneau. 


Deci, mucenicul lui Hristos, fiind nebotezat, dorea Sfântul Botez, că nu voia să 
moară în mâinile chinuitorilor lui, ca un păgân. Drept aceea, s-a rugat lui Dumne- 
zeu, şi, îndată, s-a vărsat din cer, ca o ploaie repede, apă peste dânsul, luând astfel 
de sus, baia cea dumnezeiască, încât se mirau păgânii, văzând aceasta. 


Deci, Sfântul Lupu s-a dat, după aceea, singur şi de bună voie, în mâinile păgâ- 
nilor, ca un miel la junghiere, iar aceia, luându-l, l-au dus la dregătorul lor. Şi 
încerca dregătorul să-l amăgească, cu îmbunări, pe credinciosul rob al lui Hristos, 
făgăduindu-i că îl va slobozi din robie, dacă se va închina idolilor. Dar, neputând 
să-l amăgească, a poruncit să fie bătut cu bețe, fără cruţare. 


Făcându-i lui, apoi, şi alte feluri de chinuri şi de bătăi şi neputând să-l clintească 
din credinţă pe ostaşul lui Hristos, l-a osândit la tăierea cu sabia. Deci, plecându-şi 
capul, şi-a pus, astfel, sufletul pentru Hristos, Domnul nostru. 


Întru această zi, viaţa cuvioşilor părinţilor noştri Eutihie şi Florentie (f 540), 
arătată din cuvintele Sfântului Grigorie Dialogul 

În hotarele Nursiei, vieţuiau împreună, în sihăstreasca pustietate, doi bărbaţi cu 
chipul monahicesc, unul cu numele Eutihie, iar altul Florentie. Deci Eutihie, aprin- 
zându-se cu căldură de râvna dumnezeiască, se îngrijea nu numai de a sa mântuire, 
ci şi de a altora şi se sârguia să aducă multe suflete la Dumnezeu, prin cuvintele şi 
îndemnurile sale, cele de suflet folositoare, iar Florentie, în simplitatea lui, numai 
la sine luând aminte, îşi trăia viaţa lui în rugăciune. 


Și nu departe de locuinţa lor, era o mânăstire, în care murise stareţul, iar monahii, 
adunându-se, au venit la Eutihie şi l-au rugat pe el, ca să le fie lor stareţ, în mă- 
năstirea lor. Şi, ascultând rugămintea acelora, Eutihie a mers la ei şi a luat 
cârmuirea mănăstirii, iar, pe Florentie, l-a lăsat să trăiască la acel loc sihăstresc, ca 
să nu se pustiască biserica cea mică, pe care o aveau acolo. 


Deci, rămânând singur, Florentie se ruga Atotputernicului Dumnezeu, să-i dea 
ajutor, să poată trăi, fără supărare, în singurătatea aceea. 


Și, într-o zi, după săvârşirea obişnuitelor rugăciuni, ieşind el din biserică, a văzut, 
în faţa uşii, un urs, cu capul plecat la pământ şi nearătând nimic din năravul său de 
fiară, ci, aievea, prin blândeţea lui, făcea să se înţeleagă că a venit, fiind trimis de 
Dumnezeu, spre ascultare şi spre slujbă. 


Deci, cunoscând aceasta, robul lui Dumnezeu, Florentie a mulţumit Domnului, că 
i-a trimis un împreună vieţuitor ca acesta şi, fiindcă rămăseseră la chilia lui cinci oi 
şi nu era cine să le pască pe ele şi să le păzească, a poruncit ursului, zicându-i să 
meargă să mâlie oile acelea la păşune şi să le pască, iar, la ceasul al şaselea, să se 
întoarcă, împreună cu ele. Şi a început fiara aceea să facă aceasta totdeauna, având 
grija păstoririi oilor, cea hotărâtă lui. Şi ursul, obişnuit, ca o fiară ce era, să mă- 
nânce carne, acum, flămând, păştea oile, biruindu-şi năravul lui de fiară. 


Și când omul lui Dumnezeu voia să postească până la ceasul al nouălea, poruncea 
ursului, ca la ceasul al nouălea să se întoarcă cu oile. Şi aşa făcea fiara aceea. lar 
când nu voia să flămânzească, până la ceasul al nouălea, ci, în ceasul al şaselea 
voia să mănânce, la acel ceas se întorcea şi ursul. Și la toată porunca omului lui 
Dumnezeu se supunea fiara şi niciodată nu a greşit. Pentru că niciodată nu a venit 
la ceasul al nouălea, când îi poruncea să vină la ceasul al şaselea, şi nici la ceasul al 
şaselea, când îi poruncea să vină la al nouălea ceas. Pentru că Dumnezeu, pe fiara 
aceea, pe care a supus-o plăcutului Său, a înţelepțit-o ca să priceapă porunca 
starețului, şi să facă voia lui. 

Și, slujind aşa stareţului, multă vreme, a început, în părțile acelea, să se ducă vestea 
pretutindenea, despre omul lui Dumnezeu, Florentie. Şi toţi se mirau de minunea 
aceea, cum paşte fiara oile, slujind bătrânului. 


Dar diavolul, vechiul vrăjmaş, i-a pornit pe unii spre invidie. Pentru că el, când 
vede pe cei buni luminaţi cu slavă, atunci, îi prinde, prin invidie, pe cei ce sunt 
răzvrătiți cu năravul şi cu viaţa, şi-i trage la pierzare. Deci, cu îndemnarea 
diavolului, patru monahi, din ucenicii fericitului Eutihie, s-au pornit cu pizmă mare 
asupra lui Florentie, zicând că stareţul lor nu făcea semne, iar Florentie, rămânând 
singur în chilia cea sihăstrească, se arăta slăvit prin atâtea minuni. 


Deci, ascunzându-se într-un loc pe unde mâna ursul oile la păşune, l-au ucis. 
Neîntorcându-se ursul la stareţ, la ceasul în care avea poruncă să se întoarcă, sta- 
reţul era la mare nedumerire, aşteptând până seara şi, nevăzând întoarcerea ursului 
cu oile, a început a se mâhni, că ursul, pe care se obişnuise a-l numi frate, nu s-a 
întors. A doua zi s-a dus la câmp, ca să caute fiara, împreună cu oile, şi, găsind pe 
Urs ucis, s-a întristat foarte mult. Cercetând cu de-amănuntul, a aflat cine a ucis 
ursul, şi a început a plânge şi a se tângui, nu atât pentru moartea ursului, cât pentru 
răutatea sufletului celor patru fraţi. 


Și, când a aflat ava Eutihie de necazul lui Florentie, l-a chemat pe el la sine, şi-l 
mângâia. lar omul lui Dumnezeu, stând înaintea stareţului şi fiind cuprins de mare 
durere, a zis: "Nădăjduiesc spre Atotputernicul Dumnezeu, că acuma în viaţa 
aceasta, înaintea ochilor tuturor, cei care mi-au ucis ursul, deşi nu le făcuse nici un 
rău, să-şi ia răsplătire de la Domnul, pentru răutatea aceasta.” Deci, acestea 
zicându-le plăcutul lui Dumnezeu, Florentie, îndată, după glasul lui au urmat 
faptele. Pentru că acei monahi s-au acoperit, de la Dumnezeu, cu lepră mare şi au 
putrezit toate mădularele lor şi cu rana aceea au şi murit. Și aceasta făcându-se, 
omul lui Dumnezeu Florentie s-a înspăimântat mult, fiindcă a blestemat pe acei 
fraţi. Deci, n-a încetat a se tângui toată viaţa sa, pentru fraţii aceia, iar pe sine se 
numea ucigaşul lor sălbatic. 


Aceasta a făcut-o Dumnezeu, ca bărbatul acela simplu şi îmbunătăţit să nu mai 
îndrăznească, în orice fel de necaz, să arunce săgeata cuvântului de blestem asupra 
cuiva. 


Deci, vieţuind întru toate zilele vieţii sale, ca un mare plăcut al lui Dumnezeu, a 
trecut la viaţa cea nesfârşită. 

Asemenea şi cuviosul Părinte Eutihie, păscând turma cea încredinţată lui, ani 
îndestulaţi, şi pe mulţi povăţuindu-i şi îndreptându-i la calea cereştii Împărăţii, s-a 
dus către Domnul. Deşi în viaţa sa el nu a făcut minuni, însă, după mutare s-a 
arătat făcător de minuni, Domnul prea mărind pe robul Său, că, din hainele lui, 
care rămăseseră după el, se dădeau tămăduiri la multe neputinţe. 


Când nu ploua şi se făcea uscăciune mare, peste tot pământul, atunci poporul din 
țara aceea, adunându-se, lua haina cuviosului Eutihie şi, ducând-o la biserică şi 
înaintea Domnului rugându-se, umbla cu ea prin sate, prin ţarini şi prin grădini, şi, 
îndată, se dădea, de la Dumnezeu, ploaie îndestulată, adăpând pământul. Din acest 
lucru se vede ce fel de putere aveau cei plăcuţi lui Dumnezeu, a căror 
îmbrăcăminte, aducându-se înaintea Domnului, potolea mânia Ziditorului. Aşa se 
proslăvea Dumnezeu, prin minunile celor plăcuţi ai Săi. lar, acum, pentru aceleaşi 
minuni, Dumnezeu este şi va fi proslăvit de noi, robii Săi, în vecii vecilor ! Amin. 


Intru această zi, cuvânt din Pateric 


Spunea un părinte oarecare, către altul, zicând că la anul 1072, era un frate, anume 
Ioan, pe care-l numeau Ciprian, care, fiind cărturar, avea rânduială de citeţ. Deci, a 
murit acest frate şi, după câtăva vreme, se arăta aievea şi, la arătare, duhov- 
nicescului frate, Sava, pe care şi tu îl ştii. Şi se arăta în uşa chiliei lui, stând gol, cu 
totul pârlit de foc, ca un tăciune. Şi, strigând cu amar, cerea milă şi iertăciune. Şi, 
spunând pricina osârdiei lui, zicea: "Mă împotriveam şi grăiam împotriva Legii şi a 
Scripturii." 


Deci, o vedenie înfricoşătoare ca aceasta văzând, duhovnicescul nostru părinte, o 
vreme n-a spus nimănui aceasta, nicidecum, nici măcar mie, care eram cu dânsul, 
temându-se, precum zicea mai pe urmă, să nu fie cumva vreo înşelăciune dră- 
cească. Dar, după ce a mai trecut multă vreme, pe faţă i-a spus lui: "De nu vei arăta 
la toți păcatul acesta al meu, vei da seamă." 


Și, fiindcă îmi spusese mie toate cu de-amănuntul, am căutat, ca duhovnic şi am 
aflat pricina, precum şi el singur îmi spusese. Şi, cu adevărat, nimeni altul, ca el, nu 
se împotrivise celor zise şi scrise de legile lui Dumnezeu şi de dumnezeieştile 
Scripturi, care, deşi, se grăiesc şi se scriu şi de noi nevrednicii, însă nu este cu 
putinţă a scoate sau a adăuga ceva, la cele ce s-au hotărât şi s-au aşezat de Duhul 
Sfânt. Că se zice: "Blestemat să fie, dacă cineva ar adăuga ceva la acestea sau ar 
scoate ceva." Pe care blestem să nu-l pătimească şi el, asemenea, în acest fel. lar 
noi, auzind acestea, am făcut pentru el tot ce am putut. 

Sfântul Nicolae Velimirovici - Proloagele de la Ohrida - Pomenirea Sfântului 
mucenic Lup 





Acest sfânt bărbat Lup a fost servitorul marelui mucenic Dimitrie, comandantul 
militar al Tesalonicului. 


Când împăratul Maximian l-a decapitat pe marele Dimitrie, Lup a înmuiat mar- 
ginea veşmântului lui şi inelul [ale Sfântului Dimitrie] în sângele mucenicului. Cu 
acest strai şi cu acest inel Lup a lucrat în Tesalonic mari şi multe minuni, însă- 
nătoşind din bolile şi neputinţele lor mulțime de popor. 


Impăratul Maximian (pe atunci încă stăpân în Tesalonic) a aflat acestea şi a po- 
runcit prinderea, torturarea şi uciderea lui Lup. Soldaţii trimişi pe urmele lui prin- 
zându-l, au început să se rănească şi să se ucidă între el. 


Lup, care deşi era creştin cu credinţa, nu era încă botezat, s-a rugat lui 
Dumnezeu să rânduiască după a Lui înţelepciune botezul lui grabnic, mai 
înainte ca Să moară. Chiar atunci a început să cadă ploaie minunată din cer 
peste acest sfânt mucenic, care a primit astfel botez cu apă de sus. 


După cumplite chinuri, Lup a fost decapitat, iar sufletul lui s-a strămutat la ceruri, 
alături de marele Dimitrie, stăpânul lui şi întru bucuria Domnului şi Dumnezeului 
nostru lisus Hristos. 

Sfântul mucenic Lup, stâlp al credinţei printre daco-romani 








Astăzi, Biserica Ortodoxă face prăznuirea Sfântului mucenic Lup, vieţuitor al vre- 
murilor grele de asuprire a creştinilor, în timpul împărăției lui Aurelian, care, deşi 
născut păgân, a dat dovadă de atâta râvnă pentru Hristos şi pentru învăţăturile Sale, 
încât, dorind să se boteze, cerurile s-au deschis şi au vărsat apă peste dânsul, 
primind baia botezului într-un mod care a uimit pe creştini şi pe prigonitori 
deopotrivă. 


Sfântul mucenic Lup (sau Lupus) a trăit în smerenie la sfârşitul veacului al III-lea 
şi începutul celui de-al IV-lea, în cetatea Novac, de lângă Dunărea de Jos, unde a 
dus o viaţă apăsătoare de sclav. Localitatea Novae era aşezată în provincia Moesia 
Inferior, unde este astăzi oraşul Sviştov, în Bulgaria, pe malul drept al Dunării, în 
dreptul localității Zimnicea. Pentru acest motiv, mulți sunt de părere că mucenicul 
s-ar trage din acelaşi neam cu noi, românii, deşi mineiele româneşti vorbesc doar în 
puţine cuvinte despre viaţa acestui mucenic. 

După rânduiala societăţii romane, Lup era sortit să aparțină clasei sclavilor, care nu 
se bucurau de protecția legilor, nu aveau nici un drept şi erau apăsaţi de munci 
grele şi de lipsuri. De aceea, erau adesea înglodaţi în multe îndatoriri, năpăstuiți şi 
chiar omorâţi fără nici o consecinţă legală. Cu toate acestea, Lup se bucura de 
libertate întru Hristos, prietenul celor năpăstuiţi, pe care Îl iubea şi ÎL mărturisea la 
tot pasul. 


Pentru o vreme, Sfântul mucenic Lup a fost servitorul Sfântului mare mucenic 
Dimitrie, mai-marele oştirii din cetatea Tesalonicului, pomenit de Biserică în 
fiecare an la 26 octombrie. După ce împăratul Maximian i-a tăiat capul Sfântului 
Dimitrie, Sfântul Lup a înmuiat marginea veşmântului său şi un inel în sângele 
marelui mucenic şi mergea cu ele prin cetate, mărturisind credinţa cea adevărată şi 
săvârşind multe minuni, tămăduindu-i pe oameni de boli şi neputinţe. După cum 
aflăm din Acatistul Sfântului mare mucenic Dimitrie, izvorâtorul de mir, acesta 
şi-a încredinţat toată averea Slugii sale, Sfântul Lup, iar el, la rândul său, a 
împărțit-o săracilor. 


Se spune că într-o zi, mâniindu-se, a luat idolii cei lipsiţi de viaţă ai păgânilor şi i-a 
sfărâmat, iar pe alţii i-a scufundat în adâncul apei. Ca urmare, Lup şi-a atras ura 
închinătorilor la idoli, iar aceştia s-au năpustit asupra lui cu săbiile trase, voind să-l 
taie, însă Dumnezeu le-a întunecat minţile şi s-au tăiat între ei ca nişte nebuni, timp 
în care Sfântul nu înceta să propovăduiască cuvântul lui Dumnezeu, fiind plin de 
credinţă, de înţelepciune şi de darul lui Dumnezeu. 

Împăratul Maximian, care încă se afla în Tesalonic, auzind de aceste fapte ale 
Sfântului Lup, a poruncit să fie căutat de ostaşi şi apoi ucis. Cu toate acestea, 
pentru râvna puternică a mucenicului, Dumnezeu îi ținea departe pe cei care îl 
căutau mereu ca să-l ucidă. 


Se pare că, odată, prigonitorii Sfântului Lup, văzând că nu pot nicicum să se 
apropie de el, au încercat să îl țintească cu arcul, dar la fel, Dumnezeu îl apăra, iar 
săgețile, în loc să-l rănească pe mucenic, se întorceau asupra arcaşilor, iar ei se 
răneau unii pe alţii. Atunci, mărturisesc vechile scrieri, de vreme ce mucenicul lui 
Hristos încă nu era botezat şi nu dorea să moară în mâinile chinuitorilor fără de 
Sfântul Botez, acesta s-a rugat la Dumnezeu şi îndată din cer s-a vărsat apa 
peste dânsul, botezându-se în chip miraculos. 


După această minune, Sfântul Lup s-a dat singur şi de bunăvoie în mâinile păgâ- 
nilor, ca un mieluşel spre înjunghiere. Deşi a fost supus la nenumărate chinuri, nu a 
încetat niciodată să-L mărturisească pe Hristos. În cele din urmă a fost osândit la 
tăiere cu sabia, astfel încât, în ziua de 23 august, anul 304, Sfântul Lup a trecut 
la viaţa cea plină de dreptate şi de frăţietate în Împărăţia cerească. 


Cinstirea lui s-a făcut mereu în cetatea Novae şi în împrejurimi cu multă evlavie de 
către populația creştină daco-romană. La sărbătoarea lui luau parte şi creştinii din 
clasele de jos, precum şi cei din înalta conducere. Astfel, ni se relatează că, pe la 
sfârşitul veacului al VI-lea, prinţul Petru, fratele împăratului bizantin Mauriciu 
(582-602), a vizitat cetatea Novae, unde a ajuns tocmai în ziua sărbătoririi cu multă 
evlavie şi strălucire a smeritului mucenic Lup, care a trăit şi s-a jertfit pentru 
Hristos, Părintele săracilor, în această cetate. 


(Articol publicat în „Ziarul Lumina ” din data de 23 august 2012) 

Pr. loniţă Apostolache - Mărturisirea mucenicească a Sfântului Lup 





23 aug, 2021 


Sfântul mucenic Lup din Novae se numără printre sutele de mii de mărturisitori 
creştini ai primelor veacuri în ţinuturile sud-dunărene. Vrednic slujitor şi frate întru 
credinţă al Sfântului mare mucenic Dimitrie, el a pătimit în vremea împăratului 
Dioclețian, încununându-se muceniceşte în ziua de 23 august 304 prin decapitare. 


Sfinții mucenici din ţinuturile sud-dunărene, din părțile Dunării de Jos, se numără 
printre primii mărturisitori ai credinţei creştine, cinstiţi cu numele pe pământul ţării 
noastre. Strălucirea mărturisirii pe care au împlinit-o stă legată de felul în care 
împărații persecutori romani au încercat să înăbuşe şi să oprime valorile cele vii ale 
credinţei în taina Adevărului. Aceste amănunte au fost confirmate în scris în minu- 
natele pagini hagiografice cuprinse în Sinaxare, Martirologii sau alte însemnări 


biografice. 
Mărturii hagiografice 
Mitropolitul Nestor Vornicescu a ştiut foarte bine să pună în lumină valoarea şi 


importanța documentelor hagiografice pentru folosul permanent al teologiei orto- 
doxe. In legătură cu pătimirile primilor martiri creştini, daco-romani şi străromâni, 

mitropolitul Nestor arată că „vechile Martirologii răsăritene s-au păstrat până astăzi 
abreviate în Martirologiile occidentale. 


De exemplu, Breviarum Syriacum, cel mai vechi Martirologiu răsăritean, scris de 
un arian între anii 370 şi 380, s-a păstrat într-o prescurtare încadrată în Marti- 
rologiu roman; Martirologiu hieronymian, atribuit lui Eusebius Hieronymus, repre- 
zintă, de fapt, o compilaţie apuseană din secolul al VII-lea, care stă la baza Mart- 
irologiului roman (catolic) din zilele noastre. La baza Calendarului ortodox de 
astăzi stă lucrarea de dată relativ recentă: Sinaxarul Bisericii Constantinopolitane, 
o listă de sfinţi alcătuită în secolul al VIII-lea (Minologiu-evangheliar)” (Nestor 
Vornicescu, Pătimirea sfinților Epictet şi Astion, Craiova, 1990, pp. 5-6). 


La rândul său, părintele profesor Mircea Păcurariu aduce mai aproape de noi aceste 
însemnări hagiografice, amintind legătura lor cu ţinuturile sud şi nord-dunărene. 
„Trebuie să ştim că daco-romanii trăiau atât în dreapta, cât şi în stânga Dunării, 
deci pe un teritoriu foarte întins, pe care s-au şi format poporul român şi limba ro- 
mână. De aceea, vom pomeni mai multe nume de martiri daco- romani, chiar dacă 
ei n-au pătimit pe teritoriul actual al ţării noastre, ci la sud de Dunăre, în Serbia şi 
Bulgaria de astăzi. Numele unor martiri le cunoaştem din actele martirice, care 
erau scurte lucrări ce povesteau pătimirea lor, sau din aşa-numitele Martirologii, 
adică un fel de calendare, în care erau trecute zilele de sărbătoare închinate mar- 
tirilor ” (Pr. prof. dr. Mircea Păcurariu, Sfinţi daco-romani şi români, laşi, 1994, p. 
26). 


Viaţa Sfântului mucenic Lup în sinaxare 


Între sfinţii daco-romani, despre a căror viață mucenicească grăiesc documentele 
hagiografice şi sinaxarele Bisericii Primare, se numără şi Sfântul mucenic Lup. Se 
ştie că era originar din cetatea Novae, situată la sud de Dunăre, pe ţinutul Bulgariei 
de astăzi (odinioară antica Moesia Inferior). Se găsea pe cea mai de jos treaptă a 
societăţii romane, fiind socotit în rândul sclavilor. Cu toate acestea, documentele îl 
menţionează alături de Sfântul mare mucenic Dimitrie, guvernatorul Tesalonicului, 
slujindu-l cu credinţă şi împărtăşind dimpreună şi în ascuns dragostea pentru Bise- 
rica lui Hristos. 


Din viaţa Sfântului Dimitrie reiese că, după ce acesta a primit cununa muceniciei, 
tăindu-i-se capul de către împăratul Maxenţiu, Sfântul Lup „a înmuiat veşmântul 
său şi un inel în sângele marelui mucenic şi mergea cu ele prin cetate, mărturisind 
credinţa şi săvârşind multe minuni, tămăduindu-i pe oameni de boli şi neputinţe”. 

Totodată, din porunca Sfântului Dumitrie, Sfântul Lup, moştenind toate averile stă- 
pânului său, le-a vândut şi a împărțit banii săracilor. 


Paginile de Sinaxar lămuresc în chip minunat puternica sa credinţă în Hristos prin 
care „a sfărmat pe zeii cei fără de suflet ai păgânilor, iar pe alţii 1-a scufundat în 
mare”. Pentru acest lucru, necredincioşii au căutat fără odihnă să-l piardă, dar de 
fiecare dată propria lor răutate li se întorcea împotrivă, căci „voind ei să-l prindă, îi 
oprea pe ei puterea lui Dumnezeu şi nu-i lăsa să se apropie de dânsul. Deci, stând 
de departe, au întins arcurile şi au început a trage asupra lui săgeți; dar, în loc să-l 
rănească pe mucenic, se răneau cu săgețile unii pe alții. lar sfântul stătea în mij- 
locul lor ca un semn de ţintă spre săgetare, dar nu-l nimereau, nici nu-l răneau. lar 
de vreme ce mucenicul lui Hristos încă nu era botezat, şi dorea ca să nu moară în 
mâinile chinuitorilor fără Sfântul Botez, de aceea s-a rugat la Dumnezeu şi îndată 
din cer s-a revărsat apă peste dânsul. Astfel a luat de sus scăldătoarea cea dumne- 
zeiască, toţi elinii privind la aceea şi mirându-se” (Vieţile sfinţilor, luna august, pp. 
170-171). După multe încercări nereuşite de a-l ucide, sfântul s-a dat singur în 
mâinile păgânilor, primind cununa muceniciei prin tăierea capului. 


După martiriu, creştinii din cetatea Novae au adăpostit la loc de cinste moaştele 
Sfântului mucenic Lup, cinstindu-le cu mare evlavie. Sărbătoarea sa îi aduna lao- 
laltă pe săraci şi pe bogaţi, amintindu-le tuturor de jertfa sa mucenicească, săvâr- 
şind minuni şi dând tămăduiri tuturor celor ce îl chemau în rugăciune. 


Spre finele veacului al 4-lea, în cetatea Novae a poposit prinţul bizantin Petru, fra- 
tele împăratului Mauriciu, care şi-a plecat genunchii la sărbătoarea Sfântului Lup, 
în ziua de 23 august. 

Sfântul mucenic Lup 





Acesta a vieţuit la cumpăna veacurilor al III-lea şi al IV-lea şi a fost slujitorul 
sfântului marelui mucenic Dimitrie, mai-marele oștirii din cetatea Tesalonicului 
(pomenit la 26 octombrie). 


După ce împăratul Maximian i-a tăiat capul Sfântului Dimitrie, Sfântul Lup a 
înmuiat marginea veşmântului său şi un inel în sângele marelui mucenic, cu ele 
săvârşind multe minuni în cetate, tămăduindu-i pe oameni de toată boala şi 
neputinţa. 


Impăratul Maximian, care încă se afla în Tesalonic, a prins de veste şi a poruncit ca 
Lup să fie dat la cazne şi apoi ucis. Ostaşii, care îndreptaseră armele împotriva 
sfântului, le-au abătut unii asupra altora, vătămându-se rău. 


Pentru că încă nu era botezat, Sfântul Lup s-a rugat lui Dumnezeu să-l învre- 
dnicească a primi botezul mai înainte de moarte. Atunci îndată a pornit o ploaie şi 
astfel, sfântul mucenic a primti botezul dintru Înălţime. 

După grele pătimiri, Sfântul Lup s-a săvârşit de sabie şi s-a sălăşluit întru cele de 
Sus spre desfătare veşnică, de unde pururea săvârşeşte minuni pentru cei ce înalță 
rugăciuni către dânsul. 


ie se se 


AStăzi, pomenirea ta, pe care peste an o prăznuim, ne-a strălucit nouă mai 
luminat decât soarele, luminând tot pământul, gonind norii sufletelor şi ridicând 
întunericul patimilor. 


Sicriul tău s-a făcut doctorie izgonitoare de tot felul de boli şi casă de tămăduire 
necheltuită a sufletelor; căci de la Dumnezeu, te-ai îmbogăţit cu darul 
tămăduirilor, Prealăudate Lup. (din Canonul Sfântului ce se citeşte la Utrenie) 


Din roadele ostenelii şi evlaviei vrednice de laudă pentru sfinţii neamului nostru 
românesc. 

Calendar ortodox: Sfântul mucenic Lup vindecă bolile trupului și ale 
sufletului 





de Mirela Barbă, 
21 aug. 2016 


Calendarul ortodox îl pomenește pe Sfântul mucenic Lup, pe 23 august. Fostă Zi 
națională pentru noi, vreme de aproape o jumătate de veac, 23 august stârneşte 
amintiri. Însă sunt puţini aceia care ştiu este şi ziua în care se înalță rugăciuni către 
Sfântul mucenic Lup sau Lupus, mare făcător de minuni. 


Sfântul Lup merită respect 


Despre Sfântul Lup se ştie că i-a fost slujitor și ucenic Sfântului mare mucenic 
Dimitrie. A trăit în cetatea Novae, în regiunea Dunării de Jos, în smerenie. Viaţa 
lui a fost marcată de sclavia apăsătoare, fiind asuprit de nedreptăţile bogaţilor. 
Deşi, după rânduiala romană, era sortit să facă parte din clasa sclavilor, fiind în 
afara oricăror drepturi şi plin de nevoi, el nădăjduia totuşi că Dumnezeu îl va ajuta 
şi credea în făgăduinţa Celui de Sus, venit să propovăduiască dezrobirea şi 
eliberarea, spunând „fericiţi vor fi cei săraci cu duhul, căci a lor este Împărăţia lui 
Dumnezeu'. Şi Lup 1 s-a alăturat, iubindu-L până la sacrificul suprem, dându-și 
viaţa în numele credinţei. 


Este făcător de minuni 

A rămas în scrierile religioase ca făcător de minuni. Căci, după ce împăratul Maxi- 
mian i-a tăiat capul Sfântului Dimitrie, Lup a înmuiat marginea veşmântului şi un 
inel în sângele mucenicului martir, săvârşind apoi cu ele multe minuni, vindecând 
boli şi dureri. Dar împăratul a aflat de faptele miraculoase şi a poruncit ca Lup să 
fie întemnițat şi torturat, apoi ucis. Numai că, soldaţii care au îndreptat armele 
către el au început să se lovească unii pe alții, rănindu-se. Pentru că nu era botezat, 
Lup s-a rugat ca Dumnezeu să-i dea botezul înainte de a muri. Şi, din senin, s-a 
pornit să plouă, acesta fiind semnul că a primit botezul de Sus. În cele din urmă, a 
fost ucis cu sabia, pe 23 august în anul 304, dar a continuat să facă minuni și din- 
colo de moarte. 


Te scapă de lupi şi de pagube 


Încă din cele mai vechi timpuri, oamenii l-au cinstit pe Sfântul Lup prin serbări 
speciale. Scrierile religioase menționează că, la finele secolului al şaselea, prințul 
Petru, fratele împăratului Mauriciu, a vizitat cetatea Novae exact în ziua sărbătorii 
Sfântului Lup, considerat încă de atunci Părintele săracilor, care s-a jertfit pentru 
Hristos. 


In folclorul nostru, această zi se respectă, gospodarii nefăcând nici un fel de 
muncă, pentru a fi apărați de lupi şi de rele. 

Ştiaţi că... 


La moartea Sfântului 
Mucenic Lup s-a pogorât apă 
din Cer peste el și s-au făcut 

multe tămăduiri? 

Rugându-se Sfântul să nu fie 
ucis inainte de a fi botezat, s-a 
pogorât apă din Cer peste el, 
apoi a fost omorât cu Su 
sabia, după multe torturi. 7 
La mormântul lui s-au făcut 

tămăduiri de toate felurile, 
căci iubirea sa de Dumnezeu i 
a învins moartea. Sri 

